recursal/SuperWikiNEXT-32B huggingface dataset:
**提示：**呢篇文講嘅唔係**高志活**。
**高志森**，MH（**Clifton Ko**，1958年8月6號—）係香港導演、監製、策劃、編劇、剪輯、出品人同演員，作品包括電影、電視劇、舞臺劇等。

生平
--

高志森以前係麗的電視編劇，後嚟轉咗去做電影導演。喺1980年代佢多數幫黃百鳴拍戲，1984年拍嘅《開心鬼》就收近二千萬票房，破咗香港票房紀錄。佢嘅電影通常都係喜劇，所以比較收得，好似《富貴逼人》系列都拍咗好幾部續集。1992年佢執導嘅《家有喜事》重收四千九百萬票房，再一次破咗香港電影票房紀錄。

近年佢除咗搞電影之外重搞舞臺劇，較為突出嘅有《我和春天有個約會》同埋《南海十三郎》。呢兩部戲都拍咗電影。

作品
--

* 開心鬼
* 富貴逼人
* 富貴再逼人
* 富貴再三迫人
* 家有喜事
* 我和春天有個約會
* 南海十三郎

個人榮譽
----

* 榮譽勳章（2006年）
* 香港理工大學大學院士（2012年）

公職
--

* 香港再出發大聯盟發起人

爭議事件
----

有唔少關於高志森嘅爭議，都係同佢政治立場，同埋散播虛假消息有關。另外，佢喺早年同一啲藝人合作嘅問題上，誠信亦被部份嘅人質疑。

### 用假支票老屈張國榮收錢唔認帳

1994年7月，高志森想請張國榮拍《香江花月夜》，但當時張國榮係黃百鳴東方電影旗下嘅藝人，佢亦接拍咗于仁泰嘅《新夜半歌聲》。高志森以飯局為名，寫咗一張支票畀張國榮，想以示誠意。當時張國榮講明，因為佢係黃百鳴旗下嘅藝人，所以佢嘅檔期由黃百鳴決定，對方已安排佢接拍《夜半歌聲》，所以佢無權決定。但礙於情面，張國榮唔好意思拒絕，暫且收咗支票，並打算詢問黃百鳴意見。之後高志森之後接受周刊訪問，話張國榮收錢唔認數，文章仲刊登一張無畫死線嘅「300萬支票」。高志森喺訪問入面仲話自己有權告張國榮。之後，張國榮喺《娛樂性騷擾》節目入面講番件事，話係當高志森係朋友先暫時收下支票，但數目唔係300萬，而係100萬，自己曾多次拒絕並且表明要問黃百鳴意見先可以決定，冇諗過高志森攞一張「300萬」嘅假支票接受訪問老屈佢，仲話高志森講啲咁嘅嘢簡直係垃圾，行為嗱渣。張國榮又話行內都知道，佢唔會用張國榮個名去收支票 。

### 諷刺為「真普選」而絕食嘅學生應以自焚絕育代替

2014年佔領中環期間，佢曾經公開回應學民思潮成員宣佈無限期絕食嘅新聞，叫佢哋自焚算數，仲話「你唔好睇我肥肥哋，我每日都有22個鐘頭絕食架（㗎）」。佢攞自焚嚟開玩笑，之後被多人公開譴責，其中1996年曾遭遇八仙嶺山火嘅十大傑出青年張潤衡於面書指責，唔好攞燒傷嘅過程嚟開玩笑。 藝人黃秋生亦對高志森作出批評，話啲人叫佢「低智森」無改錯名，認為佢將絕食同自焚相提並論係低智嘅表現。。之後，佢喺2014年更呼籲為爭取真普選而絕食嘅學生以絕育代替絕食，「一人一紥要求人大收回決定」。

### 失實批鬥藝發局

喺2021年3月，高志森喺《大公報》訪問中聲稱，藝發局只係撥出數萬港幣資助畀佢監製嘅舞台劇《金鎖記》喺昆明站嘅演出，又聲稱愈嚟愈感到當局對愛國愛港藝術團體有強烈嘅排斥。但係傳媒事後藝發局文件，發現嗰個項目獲批 30 幾萬港元，並唔係好似高志森咁講，金額對比其他項目亦係名列前茅。被揭發報細數之後，高志森拍片道歉，話係身邊同事畀咗唔完整嘅資訊。

政治參與同經歷
-------

佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

喺2016年，佢成為香港特别行政區選舉委員會體育、演藝、文化及出版界（演藝小組）委員。之後，佢有份提名林鄭月娥參與2017年香港行政長官選舉。

喺2021年9月，佢成為香港特别行政區選舉委員會委員(有關全國性團體香港成員的代表)。

攷
-

1. ↑  〈二〇〇六年授勳名單〉 (新聞稿) (繁體中文). 香港政府新聞公報. 2006年7月1號. 原先內容歸檔喺2007年11月30號. 喺2020年3月9號搵到.
2. ↑  〈2012年大學院士　高志森先生　MH〉 (繁體中文). 香港理工大學. 原先內容歸檔喺2020年3月15號. 喺2020年3月9號搵到.
3. ↑  〈組織架構 - 香港再出發大聯盟 - 官方網站〉. *www.hkcoalition.com*. 喺2023-11-09搵到.
4. ↑  〈香港再出發大聯盟團結各界〉. *www.takungpao.com.hk*. 喺2023-11-09搵到.
5. ↑  【高志森要告張國榮？】23年前舊事 哥哥爆seed：向華強搵我拍戲都要跟手續 互聯網檔案館嘅歸檔，歸檔日期2017年4月8號，. 蘋果日報 2017年04月06日
6. ↑  〈【23年前舊事】不忿被屈收300萬 張國榮問高志森：點解要咁嗱渣啫？ ｜ 蘋果日報〉. 《Apple Daily 蘋果日報》 (香港中文). 原先內容歸檔喺2021-03-20. 喺2021-03-19搵到.
7. ↑  學民3人絕食 高志森：自焚算了吧！ 互聯網檔案館嘅歸檔，歸檔日期2014年12月13號，.，《蘋果日報》，2014年12月2日。
8. ↑  【做人做事態度】高志森絕食同自焚並論 秋生：低智森冇改錯名 互聯網檔案館嘅歸檔，歸檔日期2016年8月4號，.，《蘋果日報》，2014年12月3日
9. ↑  高志森再諷絕食：何不絕育？，《明報》，2014年12月8日。
10. ↑  〈屈藝發局「有內鬼」 高志森道歉認獲批30萬內地演話劇 ｜ 蘋果日報〉. 《Apple Daily 蘋果日報》 (香港中文). 原先內容歸檔喺2021-03-20. 喺2021-03-19搵到.
11. ↑  〈【批鬥藝發局】《立場》踢爆「報細數」 高志森拍片認資訊有誤 「同《大公報》講聲唔好意思」 | 立場報道 | 立場新聞〉. 《立場新聞 Stand News》 (英文). 原先內容歸檔喺2021-03-20. 喺2021-03-19搵到.
12. ↑  〈文藝界2600人聯署支持立法 - 香港文匯報〉. *paper.wenweipo.com*. 原著喺2021-05-22歸檔. 喺2022-09-19搵到.
13. ↑  〈文化演藝界3千多人及團體表態支持國安法立法 - 雪花台湾〉. *www.xuehua.tw*. 喺2022-09-19搵到.
14. ↑  〈成龍挺港版國安法 聯署聲明驚現死者名字 - 大紀元〉. 《大紀元 www.epochtimes.com》 (繁體中文). 2020-06-01. 喺2022-09-19搵到.
15. ↑  〈林鄭提名名單 - 香港文匯報〉. *paper.wenweipo.com*. 喺2024-03-30搵到.
16. ↑  〈一文睇清1448名新選委全名單〉. 《香港文匯網》 (中文). 喺2022-08-11搵到.

出面網頁
----

* 高志森喺香港影庫嘅資料（香港繁體）
* 高志森喺互聯網電影資料庫嘅資料（英文）
* 高志森 at AllMovie
* 高志森 at AllMovie
* 高志森喺豆瓣電影嘅資料（簡體中文）
* 高志森喺時光網嘅資料（大陸簡體）
* 高志森嘅新浪微博



  


|  |  |
| --- | --- |
|  | 呢篇同香港人相關係楔位文。歡迎幫維基百科擴寫佢。睇 • 論 • 改 • 歷 |
**李廣宇，**MH （英文名 **Ken Lee**，1978年—），祖籍廣東省中山市，係香港 IT 人。現任中國銀行(香港)有限公司副總經理。現任香港第六屆選舉委員會委員，創科及工業局小組成員，僱員再培訓局創科委員會委員，社區投資共享基金委員會委員，治港新政創會會員，職安健資訊及通訊業委員會副主席，中西區撲滅罪行委員會委員，香港I.T.人協會理事長，香港童軍會地域主席，香港中文大學聯合書院校友會理事。

背景
--

李廣宇生於香港，於屯門區成長，曾就讀東華三院邱子田紀念中學，畢業於香港中文大學聯合書院電子工程學（榮譽）學士及在讀清華大學公共管理碩士（EMPA），曾就職中華電力，招聘網站 JobsDB (直至 2012年被Seek以28億港元收購)，及後於數間跨國金融及保險公司負責 IT 及數碼轉型項目，並於2018年於金融科技公司任職網上業務及科技創新高管，2023年獲頒榮譽勳章。

社會職務
----

* 香港第六屆選舉委員會委員
* 創科及工業局數碼發展委員會跨境數據小組成員
* 僱員再培訓局創科委員會委員
* 社區投資共享基金委員會委員
* 職安健資訊及通訊業委員會副主席
* 香港I.T.人協會理事長
* 香港童軍會地域主席
* 香港中文大學聯合書院校友會理事

選舉經歷
----

2021年第7屆香港立法會選舉，佢以獨立身份參選勞工界功能界別，最後得票第四落選。

2022年12月，佢參選第7屆香港立法會選舉委員會界別補選，輸畀民建聯嘅陳永光、尚海龍、新民黨嘅何敬康、同埋獨立候選人黃錦輝。

參考
--

1. ↑  〈敗選新聞〉.
2. ↑  〈立會選委補選系列｜工聯會李廣宇︰創科發展要令市民受惠〉. 2022年12月11號.



|  |  |
| --- | --- |
|  | 呢篇同香港政治人相關係楔位文。歡迎幫維基百科擴寫佢。睇 • 論 • 改 • 歷 |
愛滋病病例喺中國大陸已經有，大多數愛滋病病毒感染同吸毒、賣淫同埋性傳播途徑有關，曾經有段時間發生過「血禍事件」，輸血傳播亦佔咗一大部分。目前中國大陸愛滋病病毒感染人數大概喺43萬至150萬之間，亦有統計畀出比呢個範圍更高的數據。

史
-

### 發現

1985年6月，中國大陸發現第一宗愛滋病個案，帶菌者係阿根廷遊客，佢最後喺協和醫院因併發症死咗。到1989年底，大陸地區已經發現172名愛滋病感染者，當中大部分都有吸毒。

### 1990年代

1990年代，中國政府認為愛滋病嘅主要傳播途徑係異性間嘅性行為同埋吸毒。愛滋病防治工作者高耀潔同好多體制外人士認為，愛滋病喺中國傳播嘅主要途徑係採血（獻血）、輸血，以及內窺鏡檢查、胃腸鏡檢查消毒唔夠、手術醫生唔換手套等醫療途徑。政府片面誇大性行同埋吸毒嘅原因，係想逃避責任。1990年代初，河南省曾經因非法血站氾濫導致愛滋病廣泛蔓延。到1990年代末賣血已經基本得到控制，但各地重大採血、供血安全事件仍時有發生。 

呢段時期，中國大陸愛滋病感染人數快速增長。到1999年底，中國大陸所有省份都有愛滋病案例報告，說明愛滋病已經擴散到全國。同時愛滋病感染人群亦由高危人群開始擴散到社會各個階層。其中喺性工作者同男同性戀者間嘅傳播速度都有增長趨勢。到1999年底，中國大陸地區估計有50萬人感染愛滋病。而聯合國已經向中國政府發出警告，要求中國政府採取緊急措施，阻止愛滋病蔓延。

### 21世紀

2006年1月25號，中國衛生部、聯合國愛滋病規劃署、世界衛生組織聯合公佈，到2005年底中國已確認人類免疫缺陷病毒帶菌者有65萬，累計病患者超過100萬。 

21世紀以來，隨住社會風氣不斷開放，中國大陸嘅愛滋病情況亦發生好大變化。2010年以來嘅調查顯示，性行為傳播已經成為主要途徑，尤其係男男性行為嘅愛滋病感染率一直居高不下。各地高校都有愛滋病感染嘅報告，大學生患者同老年患者呈現增多趨勢。

2014年，全國新增愛滋病病毒感染者同埋愛滋病患者病例10.4萬，比前一年增加14.8%。

感染人數
----

2007年11月29號，國務院防治愛滋病工作委員會辦公室、衛生部、聯合國愛滋病中國專題組聯合舉行《中國愛滋病防治聯合評估報告（2007年）》專題新聞發佈會，公佈中國2007愛滋病最新資料。截至2007年10月底，全國累計報告愛滋病病毒感染者223,501例，其中愛滋病病人62,838例，死亡報告22,205人。截至2007年底中國現存愛滋病病毒感染者同病人大概70萬，全人群感染率為0.05%，其中愛滋病病人8.5萬人，2007年新發愛滋病病毒感染者5萬，因愛滋病死亡有2萬人，喺5萬新發感染者中，異性性傳播佔44.7%，男性性傳播佔12.2%，注射吸毒傳播佔42%，母嬰傳播佔1.1%。

2014年10月，國家衛生計生委副主任王國強介紹話，截至2014年10月底，全國報告現存活嘅愛滋病感染者同病人已達49.7萬例，死亡15.4萬例。

治療同預防
-----

* 因為愛滋病可以經血液傳播，如果父母有愛滋會傳畀嬰兒。生物學家賀建奎就自稱成功編輯咗一對雙胞胎嘅基因，等佢哋唔會染上愛滋。點知佢咁做被國際學術界指責有違社會道德倫理，指佢係「基因編輯流氓」（CRISPR rogue）。2019 年，中國深圳市法院以非法行醫等罪名，判佢坐監 3 年同罰款。

參考
--

1. ↑  Steinbrook R. The AIDS Epidemic in 2004 互聯網檔案館嘅歸檔，歸檔日期2010年1月11號，.. *N Engl J Med* 2004 (July 8); 351(2): 115–117.
2. ↑  National Intelligence Council. The next wave of HIV/AIDS: Nigeria, Ethiopia, Russia, India, China. ICA 2002-04 D. September, 2002.
3. ↑  American Enterprise Institute, Washington, D.C. Can Asia avoid the AIDS typhoon? 互聯網檔案館嘅歸檔，歸檔日期2007-09-27. Nov 11, 2002.
4. ↑  孔慶仁. 〈河南艾滋元兇曝光隱瞞疫情升官發財〉. 《亞洲周刊二十一卷三十六期》. 原著喺2019年6月7號歸檔. 喺2021年11月19號搵到.
5. ↑  〈存档副本〉. 原著喺2007-09-27歸檔. 喺2007-03-22搵到.
6. ↑  〈中國2014年新報告愛滋病感染者和病人10.4萬例〉. 新華網. 2015-01-16.
7. ↑  〈存档副本〉. 原著喺2015-04-02歸檔. 喺2017-06-08搵到.
8. ↑  賀建奎「高才通」獲批來港工作 曾因「基因編輯嬰兒」判囚 3 年

* 愛滋病病毒旅行限制同撤退：www.plwha.org
**釋依林**（1958年7月6號—），法名**心達**，號**依林**，又號**法林沙門**，係嚟自臺灣桃園市嘅畫僧。擅長畫佛畫，畫作風格優美精緻。

經歷
--

1976年，釋依林畫咗第一幅佛像（中文：佛像）《佛說十法界圖解》，當時佢尚且唔知咩係佛法僧（中文：三寶 (佛教)）。

1977年7月21號，於佛光山隨釋星雲出家（中文：出家）。

1981年，畢業於佛光山中國佛教研究院。次年開始學畫佛畫，師承國立臺灣師範大學美術系謝翠霞，教授畫觀音三個鐘。

1985年，於佛光山普門寺（中文：佛光山普門寺）畫咗東密風格嘅文殊菩薩同普賢菩薩。

1988年，於花蓮慈濟（中文：慈濟）畫咗《妙法蓮華經》靈山法會圖嘅草稿（中文：草稿）。

1993年，於台北市敦煌藝廊舉辦「東方琉璃世界首展」一個月，後喺臺中市同高雄市續展。

2002年，喺南非南華寺（中文：南華寺 (南非)）畫壁畫兩年。

2007年，生命電視台（中文：生命電視台）用電腦軟件上色約200多幅菩薩像白描，歷時兩年。次年，釋依林畫仿北京法海寺（中文：法海寺 (北京市)）嘅巨幅觀音像，高330厘米（130英寸）。

2011年，於臺北華嚴蓮社（中文：華嚴蓮社）畫《華嚴經（中文：華嚴經）》七處九會。

作品
--

### 畫

釋依林畫嘅西方三聖（中文：西方三聖）（接引版本）
馬來西亞檳城琉璃精舍嘅月光菩薩（中文：月光菩薩）浮雕，原作係釋依林嘅作品
釋依林嘅畫作以工筆畫、白描（中文：白描）為主，後期用Adobe Photoshop上色。佢出名嘅作品有：

* 《大悲咒出相圖》系列（共88幅，林隆達題詞）
* 《三十三觀音》系列（最初係水墨畫，後電腦重繪）
* 《藥叉十二神將》
* 《四十觀音》系列
* 《六觀音（中文：六觀音）》系列
* 《華嚴三聖（中文：華嚴三聖）》
* 《藥師七佛》
* 《七寶如來》
* 《西方三聖（中文：西方三聖）》
* 《東方三聖（中文：東方三聖）》
* 《二十五菩薩》（未公開，但喺佢嘅歌曲《萬億彌陀》有出現）

### 音樂作品

* 《萬億彌陀》
* 《六字大明咒》
* 《觀音十大願》
* 《慈悲自在-大悲咒》
* 《稽首觀音大悲主》
* 《觀音靈感真言》
* 《觀音聖號．大悲咒 - 八十八句》

參攷
--

1. 1 2 3 4  〈雲端數位表現佛教藝術 釋依林的佛道實踐 八十八句大悲咒出相〉. 《PeoPo公民新聞》. 好奇寶寶. 2013-05-08. 喺2024-03-21搵到.
2. ↑  大悲咒·出相图 (依林法师/绘 林隆达居士/书)
3. ↑  三十三观音 (依林法师/绘)
4. ↑  东方净土 药叉十二神将 (依林法师/绘)
5. ↑  四十观音 (依林法师/绘)
6. ↑  六观音 (依林法师/绘)
7. ↑  华严三圣 (依林法师/绘)
8. ↑  药师七佛 (依林法师/绘)
9. ↑  七宝如来 (依林法师/绘)
10. ↑  极乐净土 西方三圣 (依林法师/绘)
11. ↑   YouTube上面嘅嘅影片
12. ↑   YouTube上面嘅嘅影片
13. ↑   YouTube上面嘅嘅影片
14. ↑   YouTube上面嘅嘅影片
15. ↑   YouTube上面嘅嘅影片
16. ↑   YouTube上面嘅嘅影片
17. ↑   YouTube上面嘅嘅影片

出面網頁
----

* 釋依林喺Flickr上嘅網頁 改維基數據
地球遮住咗太陽嘅直射光綫，導致月蝕出現。喺本影區，直射陽光全部俾地球遮晒，射唔到落月球，出現月全蝕；喺半影區，就只有部分陽光被遮擋，出現月偏蝕或半影月蝕。
**月食**（粵拼：jyut6 sik6；英文：**lunar eclipse**），用漢字寫又可以寫做**月蝕**，係一種天文現象。當地球（附圖入面嘅藍色波）咁啱行到太陽同月球嘅直綫上面，地球就會遮住射落月球嘅太陽光，即係地球個影（附圖入面嗰笪灰黑色區域）喺正月球上面，令月球睇起來好似畀個影「食」咗噉。

類型
--

月球進入地球嘅本影區同埋半影區會產生唔同類型嘅月蝕
月食分三種，**半影月食**嗰時，個月亮睇起來會好似冇乜變化；**月偏食**嗰時，個月亮睇起來會好似食咗一忽咁；而**月全食**嗰時，成個月亮會暗咗，兼且望落紅紅哋。

由於地球嘅本影比月球大得多，咁就意味住喺月全食發生嗰時，月球會入晒地球嘅本影區內，所以絕對唔會出現「月環食」呢種現象。

月食過程
----

月全蝕（當地時間2003年11月8號喺美國密歇根州大急流市拍攝）
月全蝕過程動畫（當地時間2007年3月3號喺瑞士比拉赫拍攝）
1. 半影食始：月球啱啱同半影區接觸，呢個時候月球表面光度略為減少，但肉眼較難觀察。
2. 初虧（淨係月偏食同埋月全食）：月球由東緣進入地影嘅一刻，月球同地球本影第一次外切。
3. 食既（淨係月全食）：月球完全進入地球本影嘅一刻，並同本影第一次內切。
4. 食甚：月圓面中心同地球本影中心最接近嘅瞬間，呢個時候月球表面呈紅銅色或暗紅色（適用於月全蝕）。
5. 生光（淨係月全食）：月球開始離開地球本影嘅一刻，並同地球本影第二次內切。
6. 復圓（淨係月偏食同埋月全食）：月球完全離開地球本影，同地球本影第二次外切。
7. 半影食終：月球離開半影，成個月食過程正式完結。

* 月偏食冇食既、生光過程，蝕甚亦只係表示最接近地球陰影嘅時刻。
* 半影月食冇初虧、食既、生光、復圓，食甚亦只係表示最接近地球陰影嘅時刻。

### 時間

2007年3月3號，喺英格蘭嘅列斯望到嘅月全蝕過程。
相比起日食，月食發生嘅時間（月球由進入至走出地影）係好長，平均需要幾個鐘，各年月食嘅時刻喺大部分日曆上都有說明。月全食時間最長可長達1個鐘45分，日全食最長只得7分31秒。2011年6月16號嘅月全食階段達到1個鐘41分鐘。但係2003年11月8號嘅月全食整個階段只有25分鐘。

月食同科學研究
-------

最早的月食記錄係前2283年美索不達米亞嘅記錄。殷商喺卜辭載「六日甲午夕，月有食」，「旬壬申系，月有食」，《詩經‧小雅》載有：「彼月而食，則維其常」，《小雅·十月之交》篇「彼月而微，此日而微」，微係指月食。《荀子‧天論》：「夫日月之有食，風雨之不時。」古代中國同非洲民間認為月食係「天狗吞月」，要敲鑼打鼓先可以趕走天狗。喺漢朝，張衡就已經發現月食嘅部份原理，佢認為係地球走到月亮嘅前面，將太陽光擋住，「當日之冲，光常不合者，蔽於地也，是謂暗虛，在星則星微，遇月則月食。」。前4世紀古希臘嘅亞里士多德根據月食望到嘅地球影子嘅圓形而推斷出地球係圓嘅。前3世紀古希臘嘅天文學家阿里斯塔克、前2世紀嘅希帕求斯都提出過用月食來測定太陽、地球、月亮嘅大細。

近代有人搞錯以為古代民間既然將日食叫做「天狗食日」，咁樣月食就順理成章，叫做「天狗食月」。其實中國古代「天狗」係月中凶神嘅名。古籍《協紀辨方》卷四引用《樞要曆》：「天狗者，月中凶神也。其日忌禱祀鬼神，祈求福願。」，同書又引用《曆例》：「天狗者，常居月建前二辰。」，因為「天狗」係「月神」，天狗一定唔會自己食自己。因此中國古代唔可能有「天狗食月」嘅講法，只有「天狗食日」，即係「月中凶神食日」。

相
-

* 2003年11月嘅月食（英文：November 2003 lunar eclipse）嘅開始2003年11月嘅月食（英文：November 2003 lunar eclipse）嘅開始
* 2010年12月21號月食（中文：2010年12月21日月食）2010年12月21號月食（中文：2010年12月21日月食）
* 由月球上睇月食，由呂西安·魯達（英文：Lucien Rudaux）所畫由月球上睇月食，由呂西安·魯達（英文：Lucien Rudaux）所畫
* 2014年4月15號月食（中文：2014年4月15日月食），喺美國加利福尼亞州洛米塔（英文：Lomita, Clifornia）拍攝。2014年4月15號月食（中文：2014年4月15日月食），喺美國加利福尼亞州洛米塔（英文：Lomita, Clifornia）拍攝。

參考
--

1. ↑  大陽光經過地球大氣層會發生散射，好似黃、綠、藍、靛、紫等色嘅光線波長比較短，喺大氣中受到嘅散射影響比較大，紅色嘅光線波長比較長，受到散射嘅影響唔大，可以通過大氣層穿透出去，折射到匿喺地球影子後面嘅月亮上而；此外，由於大氣層嘅灰塵同埋雲嘅含量同位置唔同，光線偏折程度會有唔同，因此月全食嘅月球係暗紅、紅銅、或者橙色。同樣道理，由於大氣層嘅散射，朝陽同夕陽唔係白色，而根據高度因為大氣散射程度不同，呈現橙色或紅色。
2. ↑  王政：〈《詩經．十月之交》與日月食神話巫術〉，《江淮論壇》，第二期，2001年。
3. ↑  《靈憲》

睇埋
--

* 月食一覽
* 21世紀月食一覽
* 月相
* 超級月亮
* 日蝕
* 食分
* 夜空

出面網頁
----


維基同享有多媒體嘅嘢：  
**Lunar eclipses**

* （英文）Mr.Eclipse月蝕入門
* （英文）NASA日月蝕信息
* （英文）NASA月蝕計算器
**秋葉原**（日語：秋葉原；假名：あきはばら；平文式羅馬字：Akihabara）係日本一個以秋葉原站為中心，以大量電子電器賣場、商城同資訊產業企業聚集而聞名嘅電子商圈（電気街）。地理上大致涵蓋東京都千代田區外神田、神田佐久間町、神田花岡町同台東區。秋葉原地區內嘅商店大都係以銷售家電、電腦同相關周邊衍生產品為主，同大阪市的日本橋、名古屋市嘅大須一齊被併稱為「日本三大電氣街」。由於地名較長，當地人經常將佢簡稱為秋葉或アキバ（Akiba）。

簡介
--

秋葉原喺東京都千代田區，處於環繞東京市中心嘅高速電車山手綫上，山手綫係JR東日本一條環繞成個東京市區嘅電車幹線。作為世界上屈指可數嘅電器街（日文：電気街），而家嘅秋葉原正發生緊日新月異嘅變化。除咗電器商品專賣店之外，商務、飲食等服務功能亦日漸具備齊全，正喺度發展成為一個具有綜合性色彩嘅繁華區域。

起源
--

喺江戶時代，秋葉原電器街一帶曾經係下級武士嘅居住地。明治之後，日本開始進入電氣化時代，除咗開始使用電燈，1926年NHK嘅電台廣播亦都正式開始。作為瞭解消息以及娛樂活動嘅手段，收音機得以迅速普及。賣電線、配電器、總掣、收音機器件嘅批發商亦隨之成長起嚟。但係太平洋戰爭爆發後，除咗軍事用途以外電機材料變得好難入手，連電燈膽都採取配給制，所以呢類商業買賣陷入咗困境之中。1945年東京大空襲後，成個東京幾乎俾盟軍全面摧毀，秋葉原一帶亦幾乎變成焦土。

御宅一條街
-----

### 遊戲咖啡廳、漫畫茶館

80年代至90年代間，喺電腦嘅普及同埋技術革新浪潮嘅帶動下，電子遊戲界亦呈現出一片盛況。好多遊戲發燒友開始流連於秋葉原。模仿遊戲中嘅場景設定同出場人物裝扮嘅茶館亦都喺嗰陣時出現咗。跟住以服務生Cosplay形式營業嘅咖啡廳亦陸續登場。結合漫畫茶館同遊戲咖啡廳為一體嘅店鋪亦都幾有人氣。秋葉原而家大概有10間以上咁樣嘅店舖，由於日本勞動基準法（日文：労働基準法）嘅原因店鋪一般嚴格按照朝九制度，一般都係八九點鐘開檔，收檔就晏啲。

### 面向動漫發燒友嘅專門店

經常去秋葉原嘅人當中有好多都係動漫發燒友。以好難入手嘅人氣漫畫家嘅同人雜誌為銷售對象嘅店鋪喺秋葉原日漸增加。出售運氣占卜牌、動漫主人公周邊、玩具、Figure同埋模型嘅鋪頭亦開到成行成市。
**《烏克蘭統一協定》** (烏克蘭文：Акт Злуки) 係一份喺1919年1月22號喺基輔簽嘅協議，正式將烏克蘭人民共和國同埋西烏克蘭人民共和國統一成為一個國家。自從1999年，1月22號成為咗烏克蘭嘅"統一日"嚟紀念簽呢份協定。

當時統一之後嘅烏克蘭（上）  
依家嘅烏克蘭國土（下）

歷史
--

喺1918年1月22號，烏克蘭人民共和國立國，同一日就發表咗協定同將會成為西烏克蘭人民共和國嘅烏克蘭人地方統一。

到1918年12月，兩個國家之間終於簽咗同意書。西烏克蘭國喺1919年1月3號簽咗份協議，而烏克蘭國就喺1月22號簽咗，份協議正式生效。

烏克蘭統一日
------

1999年1月21號，烏克蘭總統庫奇馬宣佈設立"烏克蘭統一日"嚟慶祝簽呢份協定嘅歷史同政治重要性。但係，呢日唔係公眾假期。

睇埋
--

* 烏克蘭獨立宣言
* 民族主義

攷
-

1. ↑  "The Day of Unity". Opinion Times.`{{cite web}}`: CS1 maint: url-status (link)
2. ↑  〈Про День соборності України [烏克蘭統一日]〉. 1999年1月21號.
3. ↑  "Yanukovych condemns attempts to undermine unity". Kyiv Post. 2011年1月21號.
4. ↑  Shevchenko, Anna (2006). *Culture Smart! Ukraine*. Kuperard. ISBN 978-1-85733-327-5.
想搵第二個意思嘅話，請睇**林建新**。
**林建新**（**Jason Lam**，1971年8月—2003年8月）係美國華裔生意人，祖籍福建，中共在美國間諜。

早年生涯
----

林建新喺1971年喺福建連江出世，讀咗清華大學嘅碩士學位。喺1990年畢業之後就開始創業，而喺1995年之前就去美國發展。

在美工作
----

1996年，佢喺賓夕凡尼亞州匹茲堡嘅唐人街開咗一間超市，叫做「富華超市」。同年5月，佢成立咗閩富集團，呢個集團發展得好快，而家已經係一個橫跨美國嘅大型跨國企業。業務包括地產、連鎖酒店、科技產業、文化傳播同埋股權投資等等。隨住華人移民嘅人數增多，佢仲成立咗美國美東房地產開發公司、美國芝加哥房地產開發公司，而且喺芝加哥嘅中國城營運咗傑林酒店（Jaslin Hotel）。

林建新成為海外僑商之後，身份多重，有好多頭銜。佢喺美國華人工商業聯合會擔任主席，仲係廣東省政協委員、廣東省工商聯常委、廣東省福建商會執行會長、廣東省光彩事業促進會副會長，而家江門福建商會嘅會長。

2014年，林建新因涉嫌喺大陸行賄，結果被取消咗廣東省政協委員嘅資格。之後佢先係保外就醫返到美國。

協助中共滲透工作
--------

佢為咗幫手中國滲透，2018年成立咗「美國中國留學生中心」，主要係向中國在美留學生就生活、學習同就業方面提供服務。2019年，費城第二個唐人街項目開始動工，佢就喺地王廣場商業中心開咗「據點」，招攬商家入嚟。而2020年，佢仲喺費城東北區創辦咗「美國華人華僑博物館」，其實係中共統戰嘅據點。

死亡
--

2023年8月2號晚上，有人發現佢死喺皇后區法拉盛王子街36號公寓裡；警方初步嘅判定係，佢疑似用床單上吊自殺。不過，同佢有密切關係嘅人表示，睇佢平日同埋死前嘅表現，真係睇唔出佢會有自殺嘅動機。但之後嘅驗屍報告卻指出，佢因為飲酒過度而導致心臟驟停。事件令人產生「被自殺」嘅疑慮。

參考
--

1. 1 2 3  〈美華聯會主席林建新被發現在法拉盛公寓死亡〉. 《大紀元時報 香港｜獨立敢言的良心媒體》 (香港中文). 2023-08-05. 喺2023-08-06搵到.
2. 1 2 3 4 5 6  文字：《追新聞》記者 (2023-08-04). 〈美國僑領下場｜福建愛國商人林建新「被自殺」？ 知情人士：逾千萬美元融資紛爭不斷 | 追新聞〉. *thechasernews.co.uk* (臺灣中文). 喺2023-08-06搵到.
3. ↑  〈美華聯會主席林建新被發現在法拉盛公寓死亡〉. 《大紀元時報 香港｜獨立敢言的良心媒體》 (香港中文). 2023-08-05. 喺2023-08-06搵到.
4. ↑  〈華裔企業家林建新疑自殺身亡 友人驚訝：沒有動機〉. *Yahoo Finance* (中文). 2023-08-04. 喺2023-08-06搵到.
5. ↑  〈企業家林建新死亡為意外 家屬：飲酒過度心臟驟停〉. *Yahoo News* (中文). 2023-08-05. 喺2023-08-06搵到.
**澳新新聞**（英文：**TVB Australia NZ News**）係一個由香港無綫新聞以及電視廣播（澳洲）有限公司（TVBA）制作嘅電視節目。2017年3月起晚響翡翠台度播出，取代咗之前嘅《澳洲新聞》。節目嘅主持多數都係由TVB新聞台嘅主持兼任。TVB Anywhere 應用程式嘅免費區（澳洲專區）亦都有提供呢個節目嘅重溫。2018年9月14號起，《澳新新聞》喺 TVB Anywhere 盒仔度加入咗點播項目。

內容
--

節目裏面主要都係講響由澳洲嘅新聞時事（主要集中於新州同埋維州），到香港以至世界嘅新聞都有，而某部份嘅新聞片段係由七台或者澳洲廣播公司提供。但有關人物或地點嘅譯名就會用香港慣用嘅譯名，而唔係喺澳洲華人用開嘅譯名，但好似澳洲總理安多尼·艾巴尼斯噉，就會用返「艾巴尼斯」呢個名，而唔係無綫新聞用嘅「阿爾巴內塞」。

節目中片段撰稿係由 TVB 新聞台嘅國際新聞組編輯負責。

節目完咗之後亦都會播出《天氣報告》，形式同香港翡翠台播出嘅版本相約，但提供澳洲主要城鎮，以及世界主要城市（唔包括香港）嘅天氣。節目亦都係由《澳新新聞》主持同時兼任。之後星期一到五亦會播出《財經快訊》，表示活躍澳股、金價同埋澳元匯價。2018年9月1號之前，《財經快訊》係喺《天氣報告》之前播出。喺2019年3月起，片尾就由電視廣播（澳洲）改咗做 TVB Anywhere。

逢星期三同埋星期五亦都會喺《財經快訊》之後播出《澳洲社區快訊》，2019年1月起嘅《社區及商業快訊》亦都轉咗新嘅片頭動畫。片尾就由電視廣播（澳洲）改咗做TV MEDIA AUSTRALIA。響2024年4月5號同之前嘅就以《社區及商業快訊》嘅名播出，由TV MEDIA AUSTRALIA製作；由2024年4月10號起嘅《澳洲社區快訊》就改返由電視廣播（國際）有限公司製作。

播映日期時間
------

* 2017年3月份起播出，逢澳東時間夜晚 9:30、凌晨 1:30 以及朝早 8:00 播出。
* 2018年9月1號起，澳東時間夜晚 7:30、11:30（只限二至六）以及朝早 9:00 播出。
	+ 2020年12月7號至12月31號，澳東時間星期二至六夜晚 11:30 嘅重播改遲半個鐘頭到翌日嘅半夜 0:00 至 0:30 播出。
	+ 2021年7月23號至8月8號期間，由於要配合 2020 東京奧運，夜晚 7:30 一節提早到夜晚 7:00 播出。

事件
--

* 2018年8月29號到9月1號，第二節《澳新新聞》多咗TVB字樣，做咗全名《TVB澳新新聞》。
* 2018年9月17號，因為要播出邵逸夫獎2018關係，《澳新新聞》喺無綫翡翠台 19:30 時段暫停播映。

節目主持
----

### 現主持

* 彭建樺
* 賴君蕊
* 周可茵
* 關可為
* 王倩荷
* 容家耀
* 林可瑩
* 王穎琪

### 前主持

* 金盈
* 王俊彥
* 何駿彥
* 李文欣
* 馬琛沂
* 蕭梓恒
* 徐俊逸
* 黃靖婷
* 麥詩敏

撰稿讀稿
----

* 葉靜婷
* 阮明珠
* 封艷明

攷
-

1. ↑  澳洲TVB商業導覽2018
2. ↑  〈TVBJ節目表〉. 原著喺2017年4月11號歸檔. 喺2018年3月15號搵到.
**卡薩布蘭卡級護航航空母艦**（英文：**Casablanca Class aircraft carrier**），係美國響第二次世界大戰嗰陣整嘅一級護航航空母艦，一共整咗50艘，係二戰建造數量最多嘅航空母艦之一，到二戰完嘅時候一共有5艘被擊沉。

史
-

美國輪船製造商亨利·凱澤提出咗一種用流水線整預製件，再將部件焊接嘅造船方案。呢種方案曾經用嚟製造自由輪，但係美國海軍作戰部長恩斯特·金恩反對用呢種方式製造航空母艦，於是亨利·凱澤直接去搵總統富蘭克林，響總統嘅干預之下，海軍通過咗凱澤嘅製造方案。

同博格級護航航母唔同，卡薩布蘭卡級護航航空母艦全部留咗響美國海軍，其中得5艘參與咗大西洋嘅作戰，呢5艘當中又只有傳教灣號護航航空母艦係進行反潛作戰。而瓜達康納爾號護航航空母艦響反潛戰方面戰功赫赫，一共擊沉或者俘獲咗4艘德國U型潛艇，其中U-505號係美國自從1812年戰爭以嚟第一次俘虜敵方嘅潛艇。

由於護航航母嘅航速低、裝甲薄，一般都唔可以承擔高強度嘅軍事對抗，通常係用嚟運輸飛機或者對地支援。戰後大部分嘅卡薩布蘭卡級護航航空母艦被拆解，有尐就轉作它用，而最後一艘航母泰芬斯灣號護航航空母艦響1964年俾人拆毀。

結構
--

卡薩布蘭卡級係美國第一級一開始就按護航航母設計嘅，而之前嘅護航航母多數係改裝。卡薩布蘭卡級好快就整完，通常只要3個月就能整到一艘，其中阿德默勒爾蒂群島號淨係整咗76日。卡薩布蘭卡級護航航空母艦嘅裝甲好少，淨係艦橋同魚雷庫周圍裝咗尐裝甲板。利斯康灣號護航航空母艦沉沒之後，響航空炸彈彈藥庫周圍就有咗用水同油兩溝嘅液體保護屏障，但係減少咗炸彈嘅存放量。

呢級航母擁有兩部𨋢同一部彈射器，一般搭載27架飛機，分別係9架戰鬥機、9架魚雷轟炸機同9架俯衝轟炸機；有時會配置18架魚雷轟炸機，唔要俯衝轟炸機。響實戰嘅時候配置都唔同，例如彼得羅夫灣號護航航空母艦就曾經搭載過16架F4F戰鬥機同12架TBF復仇者式轟炸機。

參考
--

1. ↑  American Escort Carrier Development The Atlantic CVEs
2. ↑  "World War II: Capture of U-505". 原著喺2015年9月6號歸檔. 喺2014年1月29號搵到.
3. ↑  〈第一节 护航航空母舰（4）〉. 原著喺2019年6月10號歸檔. 喺2014年1月29號搵到.
4. 1 2  Casablanca Class
5. ↑  USS Petrof Bay
喺電子顯微鏡下嘅H5N1病毒
**甲型流感病毒H5N1亞型**（influenza A virus subtype H5N1，又叫**H5N1病毒**、**H5N1禽流感**）係甲型流行性感冒病毒嘅一個高致病性亞型，具有血凝素（hemagglutinin）第5型，神經氨酸酶（neuraminidase）第1型。

H5N1 主要係雀仔嘅病。而家重未有證據顯示，呢隻病毒可以人同人之間，透過空氣嚟傳播。絕大部分病人，都因為接觸帶病嘅雀鳥而感染。

基因
--

### 低致病病毒

高致病性嘅H5N1喺香港出現之前，美國同加拿大嘅野生雀鳥都會偶然發現H5N1病毒，但由於北美發現係低致病嘅病毒，所以好多時有雀鳥感染都無病徵，亦唔知有無感染。喺1975年、1981年、1983年同1986年都發現過帶有H5N1病毒嘅雀島。但而家，世界動物衛生組織，要求各國將有雀鳥、家禽染病報告交畀佢哋。所以而家美國農業部，已經留意同監察野生雀鳥感染嘅情況。

特點
--

發現史
---

1996年，喺中國廣東省一隻人養嘅鵝身上第一次發現H5N1病毒。

1997年，香港第一次爆發H5N1病毒疫潮，十八個人染病，六個死咗。

2003年2月，有兩個香港人去完中國福建玩後，兩個染病入院，一個好返，一個死咗，之後證實係H5N1個案。同一個家庭，有一個成員因沙士死咗，不過未有同佢拎到病毒樣本返嚟。

2003年11月25號，中國北京有個廿四歲男人，醫院最初以為佢死於沙士，點知喺2006年8月至證實佢查實因H5N1病毒而死。

2004年到而家，中國、印尼、越南、埃及同埋泰國不斷收到人類感染嘅報告，伊拉克、吉布堤同埋土耳其亦收到零星嘅報告。

而根據世衛組織提供嘅數字統計，人類感染H5N1病毒嘅死亡率高達六成一。

**甲型流感H5N1亞型喺人類感染確診病例嘅統計**| 國家或地區 | 發病日子 |
| --- | --- |
| 2003年 | 2004年 | 2005年 | 2006年 | 2007年 | **合計** |
| 印度尼西亞 | 病例 | 0 | 0 | 19 | 56 | 25 | 100 |
| 死亡 | 0 | 0 | 12 | 46 | 22 | 80 |
| 越南 | 病例 | 3 | 29 | 61 | 0 | 0 | 93 |
| 死亡 | 3 | 20 | 19 | 0 | 0 | 42 |
| 泰國 | 病例 | 0 | 17 | 5 | 3 | 0 | 25 |
| 死亡 | 0 | 12 | 2 | 3 | 0 | 17 |
| 柬埔寨 | 病例 | 0 | 0 | 4 | 2 | 1 | 7 |
| 死亡 | 0 | 0 | 4 | 2 | 1 | 7 |
| 中國 | 病例 | 1 | 0 | 8 | 13 | 3 | 25 |
| 死亡 | 1 | 0 | 5 | 8 | 2 | 16 |
| 土耳其 | 病例 | 0 | 0 | 0 | 12 | 0 | 12 |
| 死亡 | 0 | 0 | 0 | 4 | 0 | 4 |
| 伊拉克 | 病例 | 0 | 0 | 0 | 3 | 0 | 3 |
| 死亡 | 0 | 0 | 0 | 2 | 0 | 2 |
| 阿塞拜疆 | 病例 | 0 | 0 | 0 | 8 | 0 | 8 |
| 死亡 | 0 | 0 | 0 | 5 | 0 | 5 |
| 埃及 | 病例 | 0 | 0 | 0 | 18 | 18 | 36 |
| 死亡 | 0 | 0 | 0 | 10 | 5 | 15 |
| 吉布提 | 病例 | 0 | 0 | 0 | 1 | 0 | 1 |
| 死亡 | 0 | 0 | 0 | 0 | 0 | 0 |
| 尼日利亞 | 病例 | 0 | 0 | 0 | 0 | 1 | 1 |
| 死亡 | 0 | 0 | 0 | 0 | 1 | 1 |
| 老撾 | 病例 | 0 | 0 | 0 | 0 | 2 | 2 |
| 死亡 | 0 | 0 | 0 | 0 | 2 | 2 |
| **總計** | **病例** | 4 | 46 | 97 | 116 | 50 | **313** |
| **死亡** | 4 | 32 | 42 | 80 | 33 | **191** |
| **死亡率：61.0%** |

（資料來源：世界衛生組織；截止：2007年6月15號；只限實驗室證實嘅病例。）

人類感染情況
------

### 病徵

禽流感所引起嘅症狀，同其他流感一樣，發燒、咳、喉嚨痛、流鼻水、成身肌肉酸痛。兼且同其他感冒，傷風等上呼吸道感染嘅常見徵狀相似。更有一啲情況，係病毒感染腸胃，引致屙嘔肚痛。嚴重嘅重會引發肺炎（pneumonia）。

治療同預防
-----

### 疫苗

### 前線人員嘅防禦措施

### 世界衛生組織推薦嘅治療藥物

根據世界衛生組織發出嘅指引，喺感染病毒初期，要儘可能畀病人食神經胺酸晦抑制劑，例如Oseltamivir，又叫做特敏福嘅口服抗病毒藥物，或者Zanamivir，又叫做樂敏清嘅抗病毒藥物。由於兩隻藥都係專利藥物，而生產商本身未必應付到各國嘅儲存需求，有部分國家運用佢哋法律嘅特殊條款，繞過專利自己嚟造。

根據美國FDA嘅病人指引，有提到特別喺日本發現多單，特別係細路仔，食咗Oseltamivir後有自毀傾向，或者其他精神科嘅問題嘅懷疑個案。FDA無話係唔係由Oseltamivir造成，但叫醫生同病人密切監察有關情況。

根據世衛嘅指引，唔可以用利巴韋林作為治療手段，而金剛乙胺（Rimantadine）同埋三環胺類抗病毒藥，就因為抗藥性問題，世衛唔建議用。

就算世界衛生組織推薦嘅Oseltamivir同埋Zanamivir，研究人員都發現，部分甲型同乙型感冒對佢哋有抗藥性，擔心日後病毒如果變種，可能呢兩種都會有抗藥性問題。

而免疫調節劑同埋類固醇，只可以響臨床實驗嗰陣用。

### 社區預防

參考資料
----

1. ↑  "AVIAN INFLUENZA Low Pathogenic H5N1 vs. Highly Pathogenic H5N1 - Latest UPDATE". USDA. August 17, 2006. 原著喺2010年4月9號歸檔. 喺2018年11月27號搵到.
2. ↑  H5N1 avian influenza: timeline of major events
3. ↑  世衛組織關於A(H5N1)型流感患者臨床管理暫定准則
4. ↑  台灣準備自行生產特敏福
5. ↑  Patient Information Sheet Oseltamivir Phosphate (marketed as Tamiflu)
6. ↑  Avian influenza A(H5N1) - update 22: First data on patients from Viet Nam, Clinical data from Hong Kong 1997, Susceptibility of H5N1 viruses to antiviral drugs
7. ↑  研究：流感變種對特敏福產生抗藥性
8. ↑  世衛組織關於A(H5N1)型流感患者臨床管理暫定准則

|  |  |
| --- | --- |
|  | 呢篇同醫學相關係楔位文。歡迎幫維基百科擴寫佢。睇 • 論 • 改 • 歷 |
美國銀行中心
**美國銀行中心**（**Bank of America Tower**，減筆叫美銀中心）係香港金鐘夏慤道12號一幢甲級寫字樓大廈。

美國銀行中心亦係香港大型旅遊活動「幻彩詠香江」喺參與建築物之一。

史
-

呢棟樓由金門建築起，1975年起好，當初叫做「金門大廈」，1978年12月由置地以7.17億港紙購入，1980年1月再由佳寧集團旗下公司以9.98億港紙購入。同年7月，市場流傳有美國財團有意用15.5億港紙向佳寧集團購入金門大廈，不過最終同年10月由林炳炎個仔林秀峰持有嘅「百寧順」用16.8億港紙購入，而呢單交易喺佳寧集團清盤後被發現根本未有成事。另外，美國銀行喺1980年12月用6.349億港紙購入金門大廈其中15層做香港區總部，同時購入命名權，命名為「美國銀行大廈」

訛傳
--

* 唔少資料寫話1983年佳寧集團清盤之後美國銀行先至買入大廈樓層同命名權，但實際上交易早喺1980年12月完成，而《華僑日報》出版嘅《香港年鑑》1981年5月版本，亦已有記載「美國銀行中心」個名。
* 唔少資料寫話大廈曾經叫「佳寧中心」，亦唔係事實。當時嘅「佳寧中心」實際係喺灣仔告士打道151號，今時今日叫「資本中心」。

參考
--

1. ↑  〈置地斥資逾七億購入金門大廈〉，《香港工商日報》，1978-12-11
2. ↑  〈置地出售「金門大廈」近十億元成交賺得二億餘元〉，《香港工商日報》，1980-01-11
3. ↑  〈金門大廈又將易手 售價高遠十六億元〉，《香港工商日報》，1980-07-30
4. ↑  〈田土廳註冊紀錄顯示 美國銀行斥資逾六億購入金門大廈十五層〉，《香港工商日報》，1980-12-12
**陳珏明**（Alvin Chan）係香港傳媒工作者，基督徒，攞過唔少新聞獎項，前《蘋果日報》人物專題組首席記者。《蘋果日報》被政府打壓關閉後，佢開設「記者 陳珏明」嘅Facebook頁，為香港人繼續報新聞。

經歷
--

佢喺2003年畢業後，做過《星島日報》、《壹週刊》、《東周刊》、《信報》、《852郵報》、《香港01》，攞過唔少新聞獎項，喺2019年3月加入《蘋果日報》。

### 自由身記者時代（2021年起）

2021年6月，香港政府引用北京未經諮詢或香港人同意嘅《港版國安法》，強行採取法律行動令《蘋果日報》被逼停刊 [未記出處或冇根據] ，陳珏明亦因而失業。佢形容《蘋果日報》死得不明不白，但佢冇放棄，並喺8月開設Facebook專頁，繼續以記者身份報導新聞。佢揚言要「繼續採訪，對抗呢種不公不義」，但佢亦坦言，無咗身份之後，好多工作都冇咁方便。

佢嘅Facebook頁幾乎每一個帖文都有落Hashtag，提示著《蘋果日報》、後來同樣因為《港版國安法》嘅法律行動而停刊嘅《立場新聞》同埋《眾新聞》被政府打壓結業後已經過咗幾多日（例如：#no\_AppleDaily\_day228、#no\_StandNews\_day41、#no\_CitizenNews\_day35）

參考
--

1. ↑  《【生命故事】陳珏明《有種天職》星火飛騰 488》 (英文), 喺2022-02-09搵到
2. 1 2  〈眾新聞 | 【告別蘋果後‧3】前港聞記者開FB專頁繼續報道 「我要繼續採訪，對抗呢種不公不義」〉. 《眾新聞》 (中文). 原著喺2022-02-09歸檔. 喺2022-02-09搵到.
3. ↑  蕭家怡 (2022-01-10). 〈香港以後沒有新聞可看？〉. 《The News Lens 關鍵評論網》 (中文). 原著喺2022-02-09歸檔. 喺2022-02-09搵到.

睇埋
--

* 梁嘉麗 - 前蘋果港聞專題組記者，《蘋果日報》被逼結業後另一個開設個人專頁為港人報新聞。

出面網頁
----

* 陳珏明嘅facebook頁
|
|  |
**中華人民共和國 廣西壯族自治區 河池市**| 市政府駐地 | 金城江區 |
| 總面積 | 33500平方公里 |
| 總人口 | 409萬（2010年） |
| 方言 | 壯語、西南官話、瑤語 |
| 行政區類別 | 市 |
| 電話區號 | 0778 |
| 郵政編碼 | 547000 |
| 車牌代號 | 桂M |

河池位置
**河池**（壯語：Hozciz；普通話拼音：Héchí；英文：Hechi）係中國廣西壯族自治區轄下一個地級市，叫**河池市**。面積33500平方千米，人口409萬。郵政編碼547000。市人民政府喺金城江區。而家嘅市長係謝誌剛，市委書記係藍天立（壯族）。

史
-

秦朝以前，河池係壯族人聚居之地。秦朝時歸桂林郡、黔中郡。漢朝時歸郁林郡。隋朝時歸始安郡。宋朝時設"慶遠府"。元朝時設「慶遠南丹溪洞軍民安撫司」。明清時歸"慶遠府、思恩府、柳州府"；民國時歸"慶遠、武鳴、百色行政督察區"。到咗中華人民共和國嗰陣時，喺1965年設**河池專區**。2002年改為**河池市**。

政區
--

河池轄1市轄區、4縣、5自治縣、1縣級市。

* 市轄區：金城江區。
* 縣：南丹縣、天峨縣、鳳山縣、東蘭縣。
* 自治縣：巴馬瑤族自治縣、都安瑤族自治縣、大化瑤族自治縣、環江毛南族自治縣、羅城仫佬族自治縣。
* 縣級市: 宜州市。

人口
--

河池全市總人口409萬（2010年），其中城區人口32.5萬(其中壯族人口22.6萬)。

風俗
--

風俗同百色市相近，家下壯族聚居嘅鄉村地區同部分城鎮仍普遍使用壯語。

特產
--

特產有首烏、生地、茯苓、板蘭根、田七、砂仁、五倍子、蛤蚧、果子貍、山瑞。

名勝
--

名勝有喀斯特地貌景觀、原始森林、摩崖石刻、自然保護區（九萬大山、布柳河、穿洞河、三匹虎、玉裏）、宜州市下梘河、南丹溫泉、六甲小三峽、紅水河百裏畫廊、七百弄國家地質公園、水晶宮。

交通
--

* 鐵路：有黔桂鐵路、金紅鐵路同埋金城江、羅城、宜州、南丹四個大火車站。
* 公路：有宜柳高速公路、水任高速公路河（金城江區水任村至南寧北）、六宜高速公路（六寨至河池、河池至宜州高速）同埋金宜一級公路、黔桂210國道。
* 水運：有紅水河、龍江、刁江、盤陽河、清水河、澄江、大小環江、布柳河、下梘河，船運方便。

名人
--

### 歷史人物

* 馮京（1021-1094），宜州龍水人。三元及第。做過宋朝禦史中丞，後尾做咗樞密使。
* 韋拔群（1894-1932），東蘭縣人，壯族。係中國早期農民運動三大領袖（毛澤東、彭湃、韋拔群）之一。

### 現代人物

* 鬼子（1958-），羅城仫佬族自治縣天河鎮金城村人，仫佬族。係作家。

出面網頁
----

* 河池市人民政府網
大西西
男人用脧屙尿過程
女人屙完尿之後通常會用紙巾抹乾淨個陰部
企喺度屙尿嘅女人
**屙尿**，學術叫**排尿**，就係生物將體內嘅液體廢物（尿）由膀胱收集，至運到尿道口整出體外嘅過程。人一般會去廁所屙尿，如果喺忍唔住、控制唔到嘅情況下屙尿，就叫做瀨尿。

人類屙尿方式
------

女人同男人用唔同嘅方式屙尿，咁係因為佢哋嘅尿道開口構造唔同——男人用條脧排出尿液，女人就用個陰部屙尿。

### 女人

女人嘅尿道開口喺陰唇（中文：陰唇）入面，唔似男人咁樣同個身體有一段距離，而且尿道嘅方向向下，而屙嘅時候會有殊殊聲。如果女人企喺度屙尿，陰唇會好易打亂尿流，令啲尿唔再集中，而係向各個方向亂噴，搞到啲尿會整污糟條褲、條裙同埋身體。加上女人嘅尿會自然咁向下流，通常會指向下身衣物度，如果企喺度屙尿就會瀨濕條裙或者條褲，所以女人通常會坐低或者踎低屙尿，令啲尿向前下方噴。好少女人會企喺度屙尿，但事實上並唔難掌握。佢哋只需要將腰同埋膝頭哥彎曲，擘開大髀，用手指擘開陰唇同埋控制尿流嘅角度，咁樣涿尿就會迅速而集中咁流出。另外亦有女人話陰部脫完毛之後屙尿會失控，因為陰毛能夠將尿集中於同一個方向流出。女人屙完尿之後會用紙巾抹乾啲尿，以免有細菌感染嘅問題。如果冇紙巾喺身，都會將下身蹬幾下，揈乾淨啲尿，以免殘留喺陰部嘅尿整污糟底褲，令底褲有臭味。

### 男人

由於男人屙尿嘅器官——脧有易於彎曲同凸起嘅特點，所以男人控制尿流易過女人，令企喺度屙尿唔成問題。事實上，大多數男人都企喺度屙尿。如果有長包皮，尿流就唔會筆直，而係變得更加粗同緩慢，而且殘餘嘅尿容易滴落。如果包皮割咗或者唔覆蓋尿道口，篤尿就會筆直而集中，並且尿流速度會同佢離開尿道嘅時候相同。男人屙完尿通常會揈幾下條賓周，或者輕輕撳下，咁就可以屙埋殘留喺包皮裏面嘅尿。男人條褲通常有拉鏈，噉男人唔使除褲都可以攞條嘢出嚟屙尿。冇拉鏈嘅男裝褲通常有彈性腰帶，男人可以將條褲拉低少少就屙尿。有啲男人會坐低或者踎低屙尿，如果唔係要屙屎，呢啲男性通常係屬於外生殖器畸形或者受傷而唔可以企喺度屙尿，或者純粹係唔想整污糟個廁所。

### 傷後屙尿

如果女人啲泌尿器官損傷或者畸形，醫生可能會插條導尿管入去佢哋尿道入面，或者喺身體上開個新嘅窿做尿嘅出口。如果男人俾人切咗條嘢，咁佢哋就要好似女人咁踎低屙尿。

睇埋
--

* 尿兜
* 屙屎
* 瀨尿
* 睏覺瀨尿
**三T**係香港賽馬一個特別彩池，喺1995年1月推出。由香港賽馬會接受投注，好多香港人都知佢有巨額彩金。香港六合彩一天一期官方网站

投注
--

香港賽馬會喺每個賽馬日指定3場賽事接受三T投注，而家通常係第四、第五同第六場。馬迷如果揀中全部三關頭三名馬（唔使順序），就可以攞到巨額彩金，就算只係揀中頭兩關的頭三名馬（唔使順序），都有得攞安慰獎。三T每注最低投注金額係20蚊港紙，如果同一張彩票值超過100蚊，每注最低投注金額就係2蚊（即係超過50注）。三T投注分4類：單式、複式、一馬膽同兩馬膽投注。如果投注嘅其中一匹馬退出比賽，就由大熱門代替。

單式
每關揀3匹馬。
複式
其中一關揀超過3匹馬。
馬膽
投注人指定1匹或2匹馬膽。每個投注組合都會包埋馬膽。

俗語
--

香港俗語「十萬九千七」指，以三場都「一膽拖八腳」買三T，所有組合只買半注（五蚊），一共要 $5×28×28×28 = $109760。用咁多錢投注三T，如果賠率太熱都會輸錢。因此，「十萬九千七」除咗指好多錢之外，亦有大包圍嘅意思。所謂「一膽拖八腳」，就係要揀中一隻必入三甲嘅馬（膽），另外揀八隻馬（腳），三甲其餘兩隻馬都要被所揀八隻馬圍中。

睇埋
--

* 單T
* 孖T

參考
--

* 《投注指南》，香港賽馬會
**提示：**呢篇文講嘅唔係**魚膥**或**魚蛋仔**。
香港地道魚蛋
**魚蛋**（粵語：jyu4 daan2）係廣泛分佈喺中國南部、香港、澳門，同東南亞嘅小食，喺香港特別常見。佢係用魚肉同埋澱粉，撈埋調味料整成。佢多數都係圓碌碌形狀，但係亦都有第二啲樣，好似正立方體咁。香港嘅食肆通常寫佢做**魚蛋**，普通話就通常叫佢做**魚旦**。

魚蛋喺斯堪的納維亞都可以揾到。

製作方法
----

東方嘅魚蛋製法係將先將魚切絲或壓平。然後再將魚肉一面加鹽一面撈均，直至質地軟滑為止。呢個技巧類似蟹柳嘅製作過程，都係靠咁嚟將魚肉入面本來紏纏一齊嘅蛋白質拉開，令肉質變得有彈性。

斯堪的納維亞嘅魚蛋係用完全壓成肉泥嘅魚，牛奶同薯仔粉混合，再揉成球形整出嚟嘅。用呢個方法整嘅魚蛋質地比較柔軟。

世界各地嘅魚蛋
-------

### 中國福州

福州嘅魚蛋係魚肉同免治豬肉混合整成。

### 香港

香港嘅魚蛋始於1950年代嘅流動小販。呢種魚蛋用油炸過，外層金黃色，用好平嘅鯊魚肉製作，爽口彈牙。通常用竹籤串起幾粒賣、亦有啲係用紙杯裝住。小食檔每串 / 每杯有幾粒就唔定，價錢視乎食檔喺邊度（大約 4 至 10 蚊一串 / 杯）。有啲小食檔專賣魚蛋，就好似西方嘅熱狗攤。食嗰時通常會落辣椒醬、咖喱醬、甜醬。一般嘅魚蛋檔有辣味同原味兩款魚蛋畀人揀，辣味魚蛋通常浸喺咖喱汁（叫咖喱魚蛋）或者沙爹汁，而原味嘅魚蛋就會浸喺清湯整熱。

#### 統計

2002年嗰陣有人統計過，香港人每日食 55 噸（即係大約 375 萬粒）魚蛋，即係每年大約 13 億粒，又即係每人每年平均食 196 粒魚蛋。

### 台灣

兩個名叫梁賜朗

### 印尼

喺印尼，魚蛋叫「*bakso ikan*」（印尼文，意思係「魚肉丸」）。印尼嘅「*bakso*」（肉丸）多數用牛肉整，但間中會有用魚肉整嘅。印尼人偏好將呢啲魚肉丸同豆腐，魚肉烏打同湯一齊上。

### 菲律賓

魚肉丸喺菲律賓係幾受歡迎嘅地道小食。菲律賓最常見嘅魚蛋叫做「*bola-bola*」（菲律賓文，意思係「球球」），形狀有啲扁扁地，多數用墨魚或者鱈魚整成，再配甜辣醬或者甜酸醬。

### 泰國

喺泰國美食入面通常將魚肉丸炸或者燒。有時會加泰式咖哩。泰式魚肉丸主要用七星飛刀整。

### 斯堪的納維亞

瑞典嘅「*Fiskbullar*」同挪威嘅「*Fiskeboller*」通常係罐裝賣。瑞典人鍾意將魚肉丸同薯蓉或者飯一齊上，再配魚子醬或者其他海鮮醬汁。而挪威人就鍾意將佢哋嘅魚肉丸同薯仔加白汁一齊上，或者加咖哩或蘿蔔條。

睇埋
--

* 魚片
* 魚腐
* 魚肉春卷

攷
-

1. ↑  《蘋果日報》，2002年8月8號
《**am730**》（2005年7月30號—）係香港發行嘅一份免費報紙，由香港地產經紀界人士施永青投資創辦。《am730》係繼《都市日報》、《頭條日報》後香港第三份免費報。過去am730少登政治宣傳廣告，又接受網民刊登抨撃時政廣告（如：高登12.4大遊行登報聲援），部份網民稱讚讚施永青雖有立場，但就係開明派，被認為比起傳統親中報紙，較為相對中立。

出版、命名
-----

施永青解釋，見香港第一份免費報紙《都市日報》賺大錢，認為免費係未來趨勢，計劃推出一份，個名叫《am730》係因為份報紙係喺朝頭早（am）嘅繁忙時間派。自2005年8月29號起，《am730》喺多個港鐵東鐵綫（上水站除外）、西鐵綫（朗屏站除外）及馬鞍山綫（第一城、石門、馬鞍山）車站免費派發，報刊形成較為穩定嘅讀者群。同時，報紙亦喺香港各大專院校設有派發點。

涉事
--

佢同收費報紙關係
--------

喺香港，第一份免費報紙《都市日報》喺2002年4月15日發行，及後喺2005年7月，《頭條日報》同《am730》先後加入，免費報紙由一份突然增至三份，市場質疑免費報刊嘅生存空間。多份免費報紙出現，令其他收費報紙嘅銷量同廣告收入下跌。

### 對俄羅斯入侵烏克蘭消息之處理爭議

2021年至2022年期間，俄羅斯連同烏克蘭分離份子引發嚴重暴力衝突，有消息指俄羅斯將發動全面戰爭。

2022年2月17號，am730發表仇視美國文章——《從烏克蘭事件看美國如何操弄世界》。文章聲稱美國發布俄羅斯集結軍隊即將入侵烏克蘭係「假消息」。但係幾日後即2月22號，俄羅斯軍隊就入侵烏克蘭東部，23號宣布全面侵略烏克蘭。

拎
-

香港網絡大典：Am730

參考
--

1. ↑  〈AM730為何不接受政治廣告？〉. Am730, 施永青 C觀點. 2014-08-04. 原先內容歸檔喺2014-08-07. 喺2014-08-04搵到.
2. ↑  〈相關facebook貼文〉. 原先內容歸檔喺2019-02-15. 喺2014-08-04搵到.
3. ↑  香港的免費日報出版者的盤算
4. ↑  〈從烏克蘭事件看美國如何操弄世界〉. *AM730*. 2022-02-17. 原著喺2022-02-16歸檔. 喺2022-02-25搵到.
**Iku老師**（1986年—），係台灣一位YouTuber、漫畫家，響日本東京都出世，真名叫**佐藤生**（日文：さといく）。

響YouTube上曾經改自己花名叫「龜仙人」。

經歷
--

Iku老師1986年響東京都出世。細個因為嫌悶而冇心讀書，走去睇漫畫，直到高中時期因為轉校，受到咗新式嘅教學方法，先至開始有心向學。

響讀緊和光大學三年級嗰陣，因為太畀心機讀書，搞到暈低。醫生話佢係太過勤力，叫佢休息一下。佢決定去台灣旅行放鬆下，結果去到之後覺得台灣好吸引，而且生活好過日本，所以就響幾年之後就申請過嚟台灣留學。最後佢入讀臺灣師範大學，學中文同英文。畢業後決定直頭留響台灣，唔返日本。

佢先後做過補習先生同埋雜誌編輯，響2017年開始做YouTuber，內容主要係教人講日文、台灣同日本有乜嘢唔同嘅地方等等。因為佢嘅題材比較特別，因此一炮而紅，響2018年仲當選做「台灣人氣最犀利嘅外國YouTuber」。

因為細個嫌悶，搞到冇心讀書，令到大個仔之後嘅佢諗「點學先至可以令到學生有興趣去聽堂呢？」，因而決定做YouTuber。

除此之外，佢仲係一位漫畫家，響佢頻道上同埋佢出嘅書入面嘅所有公仔全部都係佢自己親手畫嘅。Iku老師都有出過幾本書，主要都係教人學日文。

佢依家有成352,000位Fans。

屋企
--

Iku老師響第一次去台灣嗰陣識咗個台灣女仔，響2012年同佢結婚，2020年仲生咗個女。

參考資料
----

1. 1 2 3  〈在臺灣扎根的日本人系列：YouTuber日文教師・Iku老師〉. *nippon.com* (中文). 2019-07-16. 喺2020-12-24搵到.
2. 1 2 3  〈我們沒看到的實力！在他眼裡，臺灣最迷人的風景不是人，而是…｜商周〉. 《商業周刊 - 商周.com》 (中文). 喺2020-12-24搵到.
3. ↑  〈你好，我是來自日本的Iku老師 | 文化+ | 中央社 CNA〉. *www.cna.com.tw*. 喺2020-12-24搵到.
4. ↑  "Iku老師/Ikulaoshi - YouTube". *www.youtube.com*. 喺2020-12-24搵到.
5. ↑  佐藤生 (2016). 《日本老公台灣太太》. 希伯崙股份有限公司. ISBN 9789864410392.
6. ↑  〈台灣生小孩花多少錢？日網紅見帳單驚 | 熱門 - Yahoo奇摩行動版〉. *tw.news.yahoo.com* (中文). 喺2020-12-24搵到.
**International Council of Design**（簡稱 **ICoD** 或者 **ICO-D**，粵讀：aai1 kou1 di1；可以譯**國際設計聯會**），原名 **Icograda**（全名 **International Council of Graphic Design Associations**，可以譯**國際平面設計協會聯會**），係代表平面設計嘅國際專業組織，1963年成立，總部設喺滿地可，成員大多數係世界各地嘅平面設計協會同美術學校，目前代表51個國家嘅122個組織。

ICO-D 喺1963年4月27號由兩個平面設計師創立，當時總部喺倫敦，代表17個歐洲國家嘅28個平面設計協會。

刊物
--

ICO-D 不定期出版一本叫 《Communication Design》 嘅學術期刊，由 Routledge 幫手出版。佢嘅前身係1971年創刊嘅 《Icographic》，1979年停刊，2009年復刊同改名做 《Iridescent》（螢光），2015年再改名做 《Communication Design》（傳意設計），2017年之後已經冇再出。

拎
-

* International Council of Design嘅官方網站 Edit this at Wikidata

參考資料
----

1. ↑  "Who we are" (英文). International Council for Design. 喺2022年10月10號搵到.
2. ↑  "A timeline" (英文). International Council for Design. 喺2022年10月10號搵到.
3. ↑  "Publications" (英文). International Council for Design. 喺2022年10月11號搵到.

|  |  |
| --- | --- |
| Stub icon | 呢篇**International Council of Design**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
想搵第二個意思嘅話，請睇**首都 (搞清楚)**。
北京做過中國多個朝代嘅首都
古羅馬首都嘅遺跡
**香都**（粵拼：sau2 dou1），或者**首府**（sau2 fu2），一般係一國或者一地政治上最重要嘅城市。亦都係政府機關、政府首長、立法機關等等嘅所在地，唔少國家都有法律訂明首都喺邊。一國之下，一級或下級行政區嘅中心，按國嘅性質唔同，都會有唔同稱呼。響聯邦制下，各邦嘅政治中心都可以叫做首都。響一元國，就可能叫行政中心，或者依照唔同嘅行政區名而叫州府、省會、道廳等等。

響現代中國，會叫一國之首做首都，而一地之首做首府。但係外文就未必會分「首都」同「首府」咁細。

特殊情況
----

一個國家可以根據個別嘅國情有多過一個法定或者事實上嘅首都，例如：

* 南非憲法規定有三個首都：行政首都比勒陀利亞（Pretoria），立法首都開普敦（Cape Town/Kaapstad），同司法首都布隆方丹（Bloemfontein）。
* 德國以前嘅首都係波恩、宜家嘅首都係柏林，但係最高法院分別設喺卡斯魯亞同萊比錫。

法定同事實上嘅首都可能唔同，例如：

* 二戰期間，法國淪陷之後，自由法國運動依然主張巴黎係法國首都，但係運動嘅總部就喺英國倫敦，而維希政府嘅首都就設喺維希。

法定首都可以唔係政府所在地，例如：

* 荷蘭嘅法定首都係阿姆斯特丹（Amsterdam），但係中央政府所在地係海牙（den Haag）。

一個國家嘅法定首都可能會唔被其他國家承認，例如：

* 以色列嘅法定首都係耶路撒冷，但係聯合國決議要求會員國唔承認耶路撒冷係以色列首都，所以絕大部分同以色列建交嘅聯合國成員國都將大使館設喺特拉維夫。

有時首都議題比較尷尬敏感，噉事實上嘅首都喺官方定調中無首都嘅正式名份，例如：

* 中華民國所有中央機構目前都設喺臺北，所以西方嘅地圖會將臺北標做中華民國事實上嘅首都。但由於臺灣政治嘅因素，現時官方對臺北嘅定義係「中央政府所在地」，對於臺北係咪正式首都唔表態。
**香港立法會議員**：（香港立法局議員前身），始創於1998年、係喺香港特別行政區史上現屆政府嘅立法機關。根據《香港特別行政區基本法》，香港立法會由選舉產生，除第一屆任期為兩年外，每屆任期四年一次、另外以下歷史紀錄嘅包括臨時立法會同立法會議員任期即由自從1997年1月25號起開始，到1998年6月30號結束止；設立於1998年7月1號後設立香港立法會，但係不包括英治香港時期立法局議員（1841年-1997年6月30號）。

香港立法局議員（1841年-1997年6月30號）
-------------------------

* 香港立法局議員

香港臨時立法會議員（1997年1月25號-1998年6月30號）
--------------------------------

* 香港臨時立法會議員

香港立法會議員（1998年7月1號-至今）
---------------------

### 第1屆立法會議員（1998年7月1號-2000年9月30號）

* 第一屆香港立法會議員

### 第2屆立法會議員（2000年10月1號-2004年9月30號）

* 第二屆香港立法會議員

### 第3屆立法會議員（2004年10月1號-2008年9月30號）

* 第三屆香港立法會議員

### 第4屆立法會議員（2008年10月1號-2012年9月30號）

* 第四屆香港立法會議員

### 第5屆立法會議員（2012年10月1號-2016年9月30號）

* 第五屆香港立法會議員

### 第6屆立法會議員（2016年10月1號-2021年9月30號）

* 第六屆香港立法會議員

### 第7屆立法會議員（2021年10月1號-2025年9月30號）

* 第七屆香港立法會議員

### 第8屆立法會議員（2025年10月1號-2029年9月30號）

* 第八屆香港立法會議員
**林浩銘**（**Mingson LAM**），香港教育大學教育政策與領導學系兼任講師，香港大學教育學院校友會專業統籌主任，一條龍直資中學高級管理委員會成員、文憑試課程統籌主任及生涯規劃主任。

他亦為賽馬會混合式學習校本策略委員會委員，為全港的夥伴學校學校制定了《校本混合式學習實踐指引》的框架。當中，參考教育期刊的相關研究及文獻，為有興趣實踐混合式教學的學校管理層，提供校本課程改善的基本原則及實踐建議，例如人手編排、提高動機、電子教學支援等。

過去，他曾經喺現代教育擔任經濟科補習名師，2019年亦曾出任教育局經濟科焦點小組成員。

佢又做過新城數碼財經台客席主持，主要分享與中學生生涯規劃有關的理財教育；亦做過現代書院(全港首家在聯交所上市的教育機構）經濟科科主任同官立中學元朗趙聿修紀念中學經濟科及通識科老師。

佢曾任教香港高級程度會考及香港中學會考。自2009年起，一直教授中學文憑考試通識科（現重新冠名為公民與社會發展科）及經濟科。佢對設計創新教學校本課程、自主學習及經濟科教學有豐富經驗，曾多次應教育局、大學（港大教育學院及教育大學）及多間中學邀請進行相關教師培訓及經驗分享，推動業界專業發展及知識交流。

個人獎項: 1) 教育局教育研究獎勵計劃得獎者 2) 社會福利署 義工服務銀獎 3）證監會"你我的投資故事比賽"得獎者

1996年，佢參與過香港電台一共八集的教育電視劇《乖乖不得了》的演出，其中在《我要話哂事》的一集為主角，飾演「強仔」。

簡歷
--

林浩銘喺香港高級程度會考經濟科考取A級成績，為當年考生Top 3.4%。佢喺香港大學榮譽學士畢業，主修經濟學，之後喺香港中文大學攞學位教師教育文憑，主修通識教育，並喺副修經濟學及教學實習攞到甲等成績。

之後一直再進修，並分別以院長名單成績及甲等成績完成香港大學教育應用資訊科技碩士及香港教育大學教師專業進修證書（中層領導課程）。

出面網頁
----

* 財星會客室 -- 80後經濟學達人 Mingson
* 
* 
*
**劉綺婷**（英文：**Yanny Lau**；1998年9月21號—）係香港女歌手，本身係舞蹈員同跳舞導師。佢2021年參與ViuTV搞嘅真人騷選秀《全民造星IV》，96強止步，之後獲邀加入由《造星IV》參賽者自組組合Lolly Talk，做咗其中一位成員。

簡歷
--

劉綺婷中學讀十八鄉鄉事委員會公益社中學。佢自細就學跳舞，讀中學嗰陣連續6年都做啦啦隊隊長。佢擅長爵士放克舞同甩手舞等等比較女性化嘅舞。

佢加入Lolly Talk前係個自由工作者，做過舞蹈員、舞蹈導師同模特兒等工作。佢亦經常喺Instagram入面發佈唔同流行歌曲嘅舞蹈Cover影片，又喺2022年開網店賣時裝產品。

劉綺婷參與《全民造星IV》嘅參賽編號係48號。佢喺Pre round表演《愛情當入樽》後，表示揀啦啦隊演出係為咗向評判﹑導師同埋在場參賽者打氣，所以佢班擁躉叫劉綺婷做「隊長」同自稱「隊友」。

劉綺婷之後獲邀加入由《造星IV》參賽者自組組合Lolly Talk，做咗其中一位成員。

演出
--

### 電視節目（ViuTV）

* 2021年：《全民造星IV》參賽者
* 2022年：《囝囝女女730》第272集嘉賓

### MV

* 2023年：洪嘉豪《My Secret Park》

出面網頁
----

* 劉綺婷嘅Instagram頁
* 全民造星IV | Yanny

| * 睇
* 傾
* 改
Lolly Talk |
| --- |
| 曾美欣 · 吳倩怡 · 劉綺婷 · 黃詠霖 · 鄭芷淇 · 陳紀澄 · 黃敏蕎 · 郭曉妍 |
| 單曲 | 

|  |  |
| --- | --- |
| 2022 | 
* 《8SEC》
* 《三分甜》
* 《五種愛的密語》

 |
| 2023 | 
* 《七姊妹星團》
* 《一把火》
* 《四方帽之約》
* 《二人限定故事》

 |
| 2024 | 
* 《六度相隔理論》

 |

 |
| 其他相關 | 《全民造星IV》 ·  許軼 |
|  Category **類** |
秦半兩錢
呂后呂雉時
文帝劉恆時
武帝劉徹時
**半兩錢**，古錢一種，貨幣一種，或者就叫**半兩**，又另寫**半両錢**。佢出自戰國時秦國，漢初亦承繼鑄造，直至皇帝劉徹改鑄五銖錢。秦時半兩即十二銖，亦即初時青銅錢重十二銖，約莫今日八克左近。上面寫咗半兩。錢身圓，中間方孔。呢個形狀，一直用到大清，日本錢幣，至今仍保留個款。

半兩錢經史上數變，出土文物所知，有青銅錢、有銀錢，有鉛錢。有官錢同私錢。有輕有重，有大有細。有粗糙，有日漸精細。一般分成戰國、秦、漢三期，再細分辨別。

除咗華夏，日本都有出土過廿五件。尤其三重縣熊野市，波田須町出土秦半兩。亦聯想到秦始皇帝派徐福去蓬萊山傳說。

史
-

圓錢春秋就有，晉國銅錢，卒先圓形圓孔。周匽齊秦等等，都跟住鑄圓錢。然而改為方孔，皆因個窿後期加工而成。當時銅錢無厚邊。

秦惠文王二年開始鑄半兩錢，後世叫長人兩。而始皇帝統一後鑄半兩錢，叫短人兩。分別在於兩字，裏面人字長就叫長人，知就叫短人。

劉邦建漢，容許私鑄銅錢，就唔少唔同制式半兩錢。文帝劉恆，佢中意商人鄧通，相士話鄧通注定餓死，就畀蜀地銅山鄧通鑄錢，因而出過半兩錢。為咗同官錢唔同，佢加厚咗方孔，啲人認為特別多福。景帝劉啟唔中意鄧通，話佢過境採銅，沒收財產，日後應驗預言餓死成故仔。至終劉徹改鑄五銖錢，半兩錢就廢咗。

攷
-

1. ↑  柿沼陽平『中国古代の貨幣：お金をめぐる人びとと暮らし』（吉川弘文館、2015年）
2. ↑  "Emergence of Chinese Charms - Symbols Begin to Appear on Chinese Coins". *Gary Ashkenazy / גארי אשכנזי (Primaltrek – a journey through Chinese culture)* (英文). 16 November 2016. 喺19 February 2020搵到.
**零之使魔**，日本輕小說，山口昇寫，兔塚英志插圖，召喚同異世界類作品。原作亦有改成漫畫、電視動畫同電子遊戲，至終成為山口昇遺作。

小說分廿二卷，二十卷佢自己寫好，並話會餘下兩卷。無耐佢公告講自己有末期癌。二〇一二年九月，又講佢已寫兩卷大綱。二〇一三年四月四號，未寫好嗰兩卷就死咗。

二〇一五年六月廿五號公告，跟作者遺願，家人意願，餘下兩卷按大綱，會以作者指定代筆完成。就咁，二〇一六年二月廿五號，出第廿一卷，全世界同時發行。餘下至終第廿二卷，亦喺二〇一七年二月廿四號發行，並且將未出過短篇，未公開過情節，都收錄喺零之使魔紀念冊入便，同年六月廿四號發行。

雖則代筆無正式公開過，志瑞𧙗留言話佢做寫手。

  

故事主要喺異世界。女主角**路易絲**，貴族，魔法學院學生，次次施展魔法都失敗，而且會爆炸，同學話佢魔法無才，戲稱零之路易絲。升上二年級前，人人要召喚使魔，有種種魔物魔獸。唯獨佢召喚使魔召出人，成為眾人笑柄。召喚出正正男主角**平賀才人**。才人只不過平凡人，日本就讀高校二年級，東京街頭突現一面發光鏡，好奇心作祟亂掂，無端召喚到異世界。男女主角歡喜寃家，初時路易絲當才人做狗，關係惡劣。才人一直想返日本，然而兩人又隨時間漸漸親近，故事就咁展開。

攷
-

1. ↑  ヤマグチノボル(@hexagonzero) (2012-09-20). 〈『ゼロの使い魔』の終わりまでの流れというかプロットが完成しました。〉. twitter. 喺2015-12-11搵到. `{{cite web}}`: Text "和書" ignored (help)
2. ↑  〈【訃報】〉. 《MF文庫J》. メディアファクトリー. 2013-04-11. 喺2015-12-11搵到. `{{cite web}}`: Text "和書" ignored (help)
3. ↑  〈『ゼロの使い魔』続巻刊行決定「完結までのプロットが遺されていた」〉. *ORICON STYLE*. オリコン. 2015-06-25. 喺2015-06-25搵到. `{{cite web}}`: Text "和書" ignored (help)
4. ↑  〈編集部より / 『ゼロの使い魔』続刊刊行によせて〉. 《MF文庫J『ゼロの使い魔』公式サイト》. KADOKAWA. 喺2015-06-25搵到. `{{cite web}}`: Text "和書" ignored (help)
5. ↑  〈『ゼロの使い魔』最新21巻発売日決定!〉. 《MF文庫J『ゼロの使い魔』公式サイト》. KADOKAWA. 喺2015-12-11搵到. `{{cite web}}`: Text "和書" ignored (help)
6. ↑  〈MF文庫J『ゼロの使い魔』、最新21巻が2016年2月25日に全世界同時発売決定〉. マイナビニュース. 2015-11-25. 喺2021-01-14搵到. `{{cite web}}`: Text "和書" ignored (help)
7. ↑  〈未完の「ゼロの使い魔」が来年2月についに完結へ〉. 《日刊スポーツ》. 2016-07-20. 喺2016-07-20搵到.
**Brfxxccxxmnpcccclllmmnprxvclmnckssqlbb11116**（1991年—，國際音標：/ˈalˌbin/），係瑞典一個男仔嘅名。

個男仔嘅老頭老母Elisabeth Hallin同埋Lasse Diding冇打算正式登記渠個名，而係作為一種抗議。瑞典規管姓名嘅法律（Namnlag (1982:670)）規定：

|  |  |  |
| --- | --- | --- |
| 「 | 一個名若果帶有攻擊性或者畀用嗰個名嘅人覺得唔高興，以及因為其他明顯原因而唔可取，爾個名會唔畀登記。 | 」 |

由於個男仔嘅老頭老母到個男仔5歲重未登記渠個名，哈爾姆斯塔德地方法院判罰渠老頭老母5,000瑞典克朗，大約相當於嗰陣時嘅682美元。作為回應，渠老頭老母喺1996年5月將爾個長43個字母嘅名提交註冊，聲稱係「一個大肚婆嘅表現主義所創造出唻嘅藝術」。渠老頭老母話爾個名應該以不通學（英文：Pataphysics）嘅精神去理解。但係，法庭都係否決咗爾個名，並維持罰款嘅判決。

之後，渠老頭老母想將渠個名改為A，發音一樣係/ˈalˌbin/。法庭再一次否決渠哋嘅申請，因為法例禁止得一個字母嘅名。

參考資料
----

1. ↑  "Baby named Metallica rocks Sweden". BBC News. 喺2007-04-04搵到.

睇埋
--

* 趙C
* 不通學

出面網頁
----

* Results from Google News archive
* MIT claims "Reuters, Boston Globe 30-May-96" as original source
* Archive



|  |  |
| --- | --- |
|  | 呢篇同瑞典人相關係楔位文。歡迎幫維基百科擴寫佢。睇 • 論 • 改 • 歷 |
**提示：**呢篇文講嘅唔係**綫形蟲動物**。

| How to read a taxoboxHow to read a taxobox**線蟲動物** |
| --- |
| 蛔蟲蛔蟲 |
|
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | **線蟲動物門 Nematoda** |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
|
|

**線蟲動物**（學名：**Nematoda**）係動物界入面相當大嘅門，係假體腔動物，有超過28,000個記錄咗嘅物種，重有好多種重未改名。絕大多數體細同埋係圓柱形，又叫做圓蟲（roundworms）。佢哋喺淡水、海水、陸地上周圍都見到，唔理係個體數定物種數都比其他動物多，並喺極端嘅環境好似南極同海溝都見到。重有，有好多種嘅線蟲係寄生性嘅（超過16,000種），包括好多植物同人類在內嘅動物嘅病原體。剩係節肢動物比線蟲多樣化。

線蟲原先喺1919年俾 Nathan Cobb 改名做 Nemata。之後降級做囊蠕蟲中嘅一綱，最後重新分類做**線蟲動物門**。

形態學
---

線蟲係三胚層嘅後生動物，有一套完整嘅消化器官。線蟲冇循環系統亦冇呼吸系統；呼吸同物質嘅運輸完全靠擴散作用。體薄、縱切面係圓形，但實際上係兩側對稱。線蟲嘅體腔係一個狹窄嘅假體腔。口部成日有唔同嘅蓋口或者突出物，有捕食同感覺嘅功能。喺肛門之後嘅身體部位叫做尾部。表皮會分泌啲堆積成層嘅角質層，令個身唔會變乾，重保護身體；唔會俾惡劣環境（好似消化液之類）破壞。有啲種類重會形成郁動用嘅突出物，例如幫助活動嘅纖毛。雖然依個角質層令佢可以郁同改變形狀，佢重係好無彈性，令到蟲體無得變大。所以，隨著蟲體長大，佢就會蛻皮、而且有新嘅角質層。角質層唔畀體積改變嘅原因係要維持體內嘅高液壓。因為呢個原因，線蟲無環狀肌，凈係有縱向肌，因為無噉嘅必要。線蟲體入面嘅液壓就係佢哋係圓形嘅原因。

參考
--

1. ↑  嚟自希臘文nema：nematos（線）加ode（類似嘅）。
本州（深色部份）
**本州**（粵拼：Bun2 Zau1）係日本最大嘅一個島，喺日本列島嘅中間，向北佢同北海道隔住津輕海峽相望，向南隔住瀨戶內海同四國相對，向西南佢就同九州隔住關門海峽同豐後水道。如果唔當澳洲係島嘅話本州就係世界上第七大嘅島。

地理
--

本州從東北向西南延伸，全長大約1300 公里，闊 50 至 230 公里，總面積 230500 平方公里，佔日本總面積嘅六成，海岸線全長 5450 公里。本州係一個火山島，島上面直到今時今日都重有活躍嘅火山，周不時都有地震。本州最高嘅活火山就係好出名嘅富士山，高 3776 米。本州亦有好多條河，其中信濃川係日本最長嘅河。沿住本州嘅北便有一條山脈從東北一直延伸去到西南。本州嘅山區亦係島上西南同東北氣候差得遠嘅主因。

本州嘅氣候係季風氣候，一年之中由北方嘅温帶季風氣候慢慢咁變成南方嘅亞熱帶季風氣候，不斷交替。

人口
--

本州嘅人口喺 2000年已經達到一億，主要集中喺關東平原上面，而住喺東京同橫濱附近嘅人口佔全島人口嘅 25% 左右。其他重要城市有京都、大阪、神戶、廣島、仙台同埋名古屋咁。日本七成半嘅大城市都喺本州，日本歷史上嘅政治同文化中心都喺呢度。

行政劃分
----

本州喺地理上分做五個地方，政區一共有34 個縣：

* 中部地方：愛知縣、福井縣、岐阜縣、石川縣、長野縣、新潟縣、富山縣、靜岡縣、山梨縣
* 中國地方：廣島縣、岡山縣、島根縣、鳥取縣、山口縣
* 關東地方：千葉縣、群馬縣、茨城縣、神奈川縣、埼玉縣、栃木縣、東京都
* 關西地方：兵庫縣、京都府、三重縣、奈良縣、大阪府、滋賀縣、和歌山縣
* 東北地方：秋田縣、青森縣、福島縣、岩手縣、宮城縣、山形縣

隧道、橋係本州連接北海道、九州同四國之間嘅主要交通設施。

農業
--

本州係日本非常重要嘅農業地區，平原地區盛產米同蔬果，例如山梨縣就係國內主要嘅生果出產地。

日本 日本
**阮蘇少湄**（**Betty Yuen**，1958年—），香港建制陣營（商界親中派）政治人物兼商界人士，香港中華電力副主席、香港總商會主席。

阮蘇少湄喺加拿大多倫多大學攞到商科學士學位同埋特許會計師嘅資格。回流後曾效力羅兵咸永道會計師事務所同埋埃克森美孚。佢喺1999年加入中電，出任財務及策劃董事，2002年4月成為首位華人同女性擔任中電常務董事，2009年被診斷出患上早期乳癌並暫停職務，2010年休養復出後轉任中電副主席。

選舉經歷
----

喺2016年，佢成為香港特别行政區選舉委員會商界（第一）委員。之後，佢有份提名林鄭月娥參與2017年香港行政長官選舉。

喺2021年8月，佢當選成為香港特别行政區選舉委員會商界（第一）委員。之後佢喺李家超無提政綱嘅情況下，有份提名李家超參與2022年香港行政長官選舉。

參考
--

1. ↑  香港01, 香港選舉委員會 2021 專頁 |. 〈選委會選舉 2021 | 候選人資料：阮蘇少湄 | 香港01〉. 《香港選舉委員會 2021 專頁》. 喺2022-08-11搵到.
2. ↑  〈林鄭提名名單 - 香港文匯報〉. *paper.wenweipo.com*. 喺2024-03-30搵到.
3. ↑  〈一文睇清1448名新選委全名單〉. 《香港文匯網》 (中文). 喺2022-08-11搵到.
4. ↑  〈一文看清李家超786張提名〉. 《信報網站 hkej.com》. 喺2022-09-02搵到.
想搵俄羅斯嘅同名恐怖遊戲嘅話，請睇**藍鯨 (遊戲)**。

| How to read a taxoboxHow to read a taxobox**藍鯨** |
| --- |
| 一條喺太平洋東部游水嘅藍鯨一條喺太平洋東部游水嘅藍鯨
同人嘅比較同人嘅比較 |
| 瀕危指標 |
| 瀕危 (EN) |
| **物種分類** |
| 

|
|  |
| 域(Domain): | 真核域 |
|
| 界 | 動物界 |
|
|
|
|
|
| 門 | 脊索動物門 |
|
|
|
|
|
|
|
| 綱 | 哺乳綱 |
|
|
|
|
|
| 目 | 鯨目 |
| 亞目 (Subordo): | 鬚鯨亞目 |
|
|
|
|
|
|
|
| 科 | 鬚鯨科 |
|
|
|
|
|
| 屬 | *鬚鯨屬* |
|
|
|
|
|
|
|
| 種 | ***B. musculus*** |
|

 |
|
| 二元學名 |
| ***Balaenoptera musculus***（Linnaeus，1758） |
|
|
|
| 藍鯨分佈藍鯨分佈 |
|
|
|
|
|
|
|
|
|
| Subspecies |
| * *B. m. brevicauda* Ichihara, 1966
* ? *B. m. indica* Blyth, 1859
* *B. m. intermedia* Burmeister, 1871
* *B. m. musculus* (Linnaeus, 1758)
 |
|

**藍鯨**（粵拼：laam4 king4，，係一種神秘嘅巨型海洋哺乳動物，屬於鬚鯨亞目。佢嘅物種名*musculus*係嚟自拉丁語，有「強健」嘅意思，但亦可以翻譯為「老鼠仔」。林奈喺1758年開創著作《自然系統》（Systema Naturae）嗰陣完成藍鯨嘅命名，可能佢知道呢一點，所以幽默嘅手法用咗呢個帶諷刺性嘅雙關語。有33米長，重過181公噸，一般認為藍鯨係曾經住響地球上最大嘅動物，最近[咩時候？]發現嘅大型生物可能推翻呢種講法睇 *en:Bruhathkayosauru*

特徵
--

藍鯨個身係深藍灰色，身上佈滿銀灰色斑紋。係一條相當流線型鯨魚，個頭比其他鯨魚闊好多。佢嘅脷有大象咁重，心臟大細同車差唔多，動脈血管可以畀人游。

習性
--

藍鯨通常喺離岸較遠嘅水域度游，多數單獨或者成對母子咁游。游得好快，大約每小時6至8海里，如果被嚇親重可以游到18-20海里呼氣時會噴出白色嘅直立霧柱，有10米咁高。每次10-20秒噴氣，每次2-6分鐘後，就潛水10-50分鐘不等。

藍鯨係濾食性動物，會用鯨鬚濾食佢哋唯一嘅食物——磷蝦，一日內大約可消耗6噸食物。佢哋嘅咕嚕聲，嗡嗡聲同呻吟聲嘅音量有時超過180分貝，係所有動物之中吼聲最大嘅，喺1000米外都可以俾其他鯨魚聽到。

因為藍鯨有90%時間都係沉喺海底，所以而家人類對呢種鯨魚嘅生態資料唔多。

保育狀況
----

藍鯨響 20 世紀之前全世界嘅海洋都好易搵倒，喺 20 世紀頭嗰 40 年，藍鯨俾人捉到差唔多絕種。國際社會，響1966年，取締捕鯨呢種行為，2002年一份報告估計有 5000 至 12000 條，分成五本地組（local group）。較近對 Pygmy 亞組嘅研究認為呢個數目可能低估。響大量捕鯨之前，數目最多係 239,000 條（由 202,000 至 311,000 條 ）喺南極搵倒，家下只剩低 2000 條集中喺東北太平洋、南極、以及印度洋。北大西洋至少重有兩組，南半球亦有至少兩個。

而家人類對呢種鯨魚嘅生態資料唔多。

註
-

1. ↑  Cetacean Specialist Group (1996). *Balaenoptera musculus*. *2006 IUCN Red List of Threatened Species*. IUCN 2006. Retrieved on 11 May 2006. Database entry includes a lengthy justification of why this species is endangered
2. ↑  "Animal Records". Smithsonian National Zoological Park. 原著喺2016-08-01歸檔. 喺2007-05-29搵到.
3. ↑  "What is the biggest animal ever to exist on Earth?". How Stuff Works. 喺2007-05-29搵到.
4. ↑  《哺乳類全傳》
5. ↑  《中國鯨類》ISBN 962-86278-1-3
6. ↑  《自然珍藏系列：鯨與海豚圖鑑》ISBN 957-9684-16-2
7. ↑  《自然珍藏系列：哺乳動物圖鑑》ISBN 7-5057-2025-2
8. ↑  Committee on the Status of Endangered Wildlife in Canada (2002) Assessment and Update Status Report on the Blue Whale *Balaenoptera musculus* 互聯網檔案館嘅歸檔，歸檔日期2004年5月21號，. Population size and trends, p5. URL accessed April 19 2006.
9. ↑  Alex Kirby, BBC News (2003). "Science seeks clues to pygmy whale". 喺2006-04-21搵到.
10. ↑  T.A. Branch, K. Matsuoka and T. Miyashita (2004). "Evidence for increases in Antarctic blue whales based on Bayesian modelling". *Marine Mammal Science*. **20**: 726–754.

睇埋
--

* 鯨目


|  |  |
| --- | --- |
|  | 呢篇同哺乳動物相關係楔位文。歡迎幫維基百科擴寫佢。睇 • 論 • 改 • 歷 |
**元音和諧律**（vowel harmony）喺某啲語言嘅音系，係指同一截字入面（咩叫一截任個語言定，例如同一音節，或者同一個字），前元音（front vowels）同後元音（back vowels）唔可以同時出現，另外可能會有啲元音算係中性，可以同前或者後元音一齊出現都冇問題。有元音和諧律嘅語言包括芬蘭文、滿文等等。

例如，喺芬蘭文，a、o、u（/a/、/ɔ/、/u/）同 ä、ö、y（/æ/、/œ/、/y/）唔可以喺同一個字入面出現（直接抄、冇芬蘭化嘅借詞除外；如果個字係複合詞，就逐部份分開計），所以所有有 a、o、u 嘅文法格後綴都要有兩個唔同版本，一個前一個後，例如 inessive（芬蘭文嘅兩種方位格之一）係 -ssa，但係因為字根可能有 ä、ö、y，所以亦要有另外一個相同意思嘅後綴 -ssä，專係用來lei4黐落有 ä、ö、y 嘅字嗰陣用。同樣理由，芬蘭文亦只會有雙元音 öy，唔會有 oy 或者 öu，因為唔同類唔可以擺埋一齊。

睇
-

* 區別特徵

註
-

1. ↑  Risko, Agi (2018) [2014]. *Beginner’s Finnish with Online Audio*. Hippocrene Books. ISBN 978-0-7818-1373-0.

|  |  |
| --- | --- |
| Stub icon | 呢篇**元音和諧律**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**廣州市黃埔中學**跳轉到呢度。
* 想搵差唔多名嘅技校，請睇「**廣州市黃埔職業技術學校**」。
* 想搵喺1937年開辦，同佢差唔多名嘅中學，請睇「**黃埔中正中學**」。
* 想搵之前霸過呢間校區嘅中學，請睇「**廣州市第94中學**」。

 **海珠區黃埔中學**（粵拼：hoi2 zyu1 keoi1 wong4 bou3 zung1 hok6）
係中國廣東省廣州市嘅一間中學，喺1979年開辦，位置喺海珠區黃埔村華陀里6號（黃埔古港北邊）。

名
-

學校初頭叫「黃埔村中學」，後尾改名「黃埔中學」。

校服色
---

海珠區黃埔中學嘅正門

|  |
| --- |
| 海珠區黃埔中學嘅校服 |
|  | File:School Uniform for GZHPMS (S).jpg |

呢間學校嘅校服色係：

* 短袖：　　，正面有大嘅銳角「**V**」字響度。

史
-

呢間學校喺1979年8月1號成立，係由原育新八年制學校同黃埔八年制學校嘅初中部合併出嚟，最初校址喺新洲畜牧場入面。1982年8月，由於94中從黃埔村搬到新港西路嘅鷺江之後，學校原址畀咗黃埔中學。2001年9月同漁輪廠子弟學校初中部合併。由於新滘鎮喺2002年3月變成新滘街道，黃埔中學轉成海珠區教育局屬下嘅學校，成為琶洲島上唯一嘅公立中學。

註
-

1. ↑  广州市海珠区黄埔初级中学 互聯網檔案館嘅歸檔，歸檔日期2020年3月28號，. 飞星网络

攷
-

* 黄埔初级中学 中华文化网
歐洲嘅斯拉夫國家，其中分做東斯拉夫（綠色）、南斯拉夫（深綠色）、同埋西斯拉夫（淺綠色）
**泛斯拉夫主義**係一種政治概念，支持將所有斯拉夫人團結埋一齊。如果同族裔民族主義加埋一齊，就係會支持設立一個統一嘅斯拉夫國。

歷史
--

同泛德主義一樣，泛斯拉夫主義係由法國大革命之後開始嘅民族主義而發展出嚟。喺19世紀期間，特別係南部嘅斯拉夫人，都係由其他唔係斯拉夫人嘅國家統治，包括拜占庭帝國、鄂圖曼帝國、同奧匈帝國。

支持者一般都會用斯拉夫人嘅共同文化，包括歷史、童話、語言、同習俗等等，嚟鼓勵其他人支持泛斯拉夫主義。呢個運動同南斯拉夫嘅獨立運動相輔相成。

到一次大戰之後，泛斯拉夫主義基本上已經冇乜支持。到1989年東歐劇變之後，隨住捷克斯洛伐克同埋南斯拉夫解體，泛斯拉夫主義已經畀歐洲一體化取代。

到依家，呢啲斯拉夫國家之間嘅關係每個都唔一樣，而佢哋除咗都係喺同一啲文化組織之外，基本上同對待一般嘅其他國家冇分別。仍然支持泛斯拉夫主義嘅政黨，多數都係嚟自親俄羅斯嘅黨派嚟對抗歐洲一體化。

睇埋
--

* 泛德主義
* 族裔民族主義

攷
-

1. ↑  Comparative Slavic Studies Volume 6, by Roman Jakobson
2. ↑  Ulam, Adam B. (1951). "The Background of the Soviet-Yugoslav Dispute". *The Review of Politics*. **13** (1): 39–63. doi:10.1017/S0034670500046878. JSTOR 1404636. S2CID 146474329. 喺30 July 2022搵到.
3. ↑  "Former Yugoslavia 101: The Balkans Breakup". *NPR*. 18 February 2008. 喺30 June 2022搵到.
4. ↑  Guins, George C. (1948). "The Degeneration of 'Pan-Slavism'". *The American Journal of Economics and Sociology*. **8** (1): 50–59. doi:10.1111/j.1536-7150.1948.tb00729.x. JSTOR 3483821. 喺30 July 2022搵到.
5. ↑  Levine, Louis (1914). "Pan-Slavism and European Politics" (PDF). *Political Science Quarterly*. **29** (4): 664–686. doi:10.2307/2142012. JSTOR 2142012.
6. ↑  "Final Report to the NATO Research Fellowship Program" (PDF). 1996–1998.`{{cite web}}`: CS1 maint: date format (link)
**蔡曉慧**（英文：**TSAI Hiu Wai Sherry**，1983年9月4號—）係香港游水代表隊前成員，身高163厘米，最擅長背泳同混合式，曾經獨攬18項香港游水紀錄，到家下[咩時候？]重係12項嘅保持者。

學歷
--

蔡曉慧喺中學時期讀拔萃女書院；2002年中七畢業之後去咗加利福尼亞州Orange Coast College讀；兩年後讀柏克萊加州大學商學院，期間係泳隊隊長。2008年9月，蔡曉慧喺香港中文大學攻讀體育運動科學碩士學位。

簡歷
--

蔡曉慧喺黃金寶手中接過東亞運動會聖火
1993年，10歲嘅蔡曉慧開始學游水，1995年加入香港代表隊，第二年就打破第一個香港游水紀錄；1997年第一次代表香港參加國際大型游泳比賽，1998年代表香港參加喺莫斯科舉行嘅世界青年運動會攞到銀牌，係香港「零的突破」。

蔡曉慧由2000年奧運起連續三屆參加奧林匹克運動會；而佢喺2004年奧運時更加做中國香港代表隊嘅揸旗手。2007年，蔡曉慧喺亞洲室內運動會入面攞到八面金牌；佢喺參加嘅八個項目入面八次刷新七項香港紀錄同埋亞洲室內運動會嘅賽會紀錄，而成為嗰次運動會入面最多金牌同埋獎牌嘅運動員。

2009年12月10號，蔡曉慧喺2009年東亞運動會女子4x100米混合式接力以破香港紀錄成績攞到銅牌，之後結束14年運動員生涯。退役之後，蔡曉慧喺中國香港體育協會暨奧林匹克委員會做嘢、擔任無綫電視節目《體育世界》主持人同埋香港體育學院游水教練。

個人榮譽
----

* 香港十大傑出青年（2014年）

攷
-

1. ↑  〈歷屆香港傑青〉 (繁體中文). 國際青年商會香港總會. 原著喺2018年8月9號歸檔. 喺2020年8月26號搵到.

出面網頁
----


維基同享有多媒體嘅嘢：  
**TSAI Hiu Wai, Sherry**

* 蔡曉慧嘅新浪微博
* 蔡曉慧嘅facebook頁




|  |  |
| --- | --- |
|  | 呢篇同香港運動員相關係楔位文。歡迎幫維基百科擴寫佢。睇 • 論 • 改 • 歷 |
響吊草岩嘅標誌表示觀音山村。
從慈雲山眺望觀音山部分。大老山喺背景中清晰可見。
  呢篇文章講嘅係沙田區嘅鄉村。想搵其他用法，請睇「**觀音山**」。
**觀音山**係香港沙田區嘅一條鄉村。

簡介
--

雖然位於沙田區（接近黃大仙北部）嘅觀音山上，不過去大老山隧道收費廣場嘅路因為經過郊野公園被封，所以車輛唔能夠去沙田。對外交通只有私家車、的士同NR806往返彩雲同黃大仙。

交通
--

觀音山位處官富山當中，雖然屬於沙田區，但行車去沙田新市鎮非常轉折，須經過九龍；步行去沙田小瀝源卻又唔算遙遠。

觀坪路係觀音山唯一可行車通去出面嘅道路，北起觀音山主村落，南至吊草岩後，須經沙田㘭道同扎山道上落山到九龍。另一方面，觀音山去沙田本身有通行數百年嘅山徑，沿馬麗口坑順流而下小瀝源。1970年代，小瀝源闢建對外道路，同時建路接駁半山上馬麗口坑連接萬宜水庫西面輸水隧道嘅水務設施。村民因觀坪路、沙田㘭道同扎山道等出入必經之路路途陡峭、路面破舊，向有關當局申請建路連接沙田不果，卒之喺1990年集資百萬元自行興築車路連接水務設施通道，號稱「百萬大道」。但政府旋即因佔用了郊野公園封閉該路，兩邊到依家仍以石躉隔住，禁止車輛同單車進入。

原有居民巴士NR806線因經營嚴重虧損，於2019年1月16日取消服務
，市區的士一度係唯一來往觀音山嘅公共交通服務。居民巴士NR806線喺2020年7月2日恢復服務。

鄉村情況
----

觀音山係新界丁屋政策下認可嘅鄉村。

睇埋
--

* 崗背

鄉郊一般選舉
------

### 二零一五年鄉郊一般選舉

**原居民代表**：王茂基 (自動當選)
**居民代表**：王金水 (自動當選)

參考資料
----

1. ↑  〈L J 的光影紀錄: 九龍群山-慈雲山 1〉. 原著喺2019-09-06歸檔. 喺2019-01-29搵到.
2. ↑  《大公報》號31363（1991年2月21日），頁11，〈觀音山村民擅自築路 港府決定採行動起訴〉。
3. ↑  〈觀音山村恐成「孤島」〉. 原著喺2021-01-22歸檔. 喺2015-09-03搵到.
4. ↑  〈探射燈：山村邨巴停運 居民無助運署袖手〉. 原著喺2021-01-21歸檔. 喺2018-12-22搵到.
5. ↑  〈無交通工具上山？沙田觀音山上村變孤島！ - 東張西望〉. 原著喺2020-05-24歸檔. 喺2019-01-17搵到.
6. ↑  〈在新界小型屋宇政策下之認可鄉村名冊〉 (PDF). 地政總署. September 2009.
7. ↑  〈二零一五年鄉郊一般選舉 原居民代表選舉結果〉 (PDF). 原著 (PDF)喺2015-09-23歸檔. 喺2015-09-03搵到.
8. ↑  〈二零一五年鄉郊一般選舉 居民代表選舉結果〉 (PDF). 原著 (PDF)喺2015-09-23歸檔. 喺2015-09-03搵到.

出面網頁
----


維基同享有多媒體嘅嘢：  
**Kwun Yam Shan (Sha Tin District)**

* 居民代表選舉觀音山及崗背（沙田）的劃定現有鄉村範圍（2019年至2022年）

22°21′50″N 114°12′53″E﻿ / ﻿22.364002°N 114.214738°E﻿ / 22.364002; 114.214738
**現實政治** (英文：Realpolitik) 係一個基於唯物論嘅外交同政治手法，著重現實多過著重跟意識形態、倫理、或者道德嘅規則。套用現實政治嘅出名政治人物包括：馬基雅維利、俾斯麥、基辛格、鄧小平、戴高樂、同埋李光耀等等。

歷史
--

喺中國古代，孫子世界知名嘅《孫子兵法》被認為係現實政治嘅古典例子。

喺文藝復興時期，最出名嘅現實政治人物係馬基雅維利，其中佢嘅書《君子論》提到嘅政治技巧，好多都係等同依家現實政治嘅手法。

喺19世紀尾嘅普魯士，總理俾斯麥係其中一個作為現實政治嘅刻板例子。喺1866年，喺普魯士打贏咗奧地利帝國之後，俾斯麥做咗一個似乎奇怪嘅決定，唔吞并任何土地。最終，佢因為呢個決定而受到當地嘅人同官嘅尊重，幫咗佢成功達到德意志統一。

到1960年代，新加坡國父李光耀喺啱啱成立國家嘅時候，表明會喺個國家成立一個有效嘅政府，包括實行唯才主義嚟避免貪污。喺外交方面，佢表明新加坡需要喺冷戰維持中立，但係同時亦都需要有足夠嘅軍事能力嚟自衛。

喺1970年代嘅美國，國務卿基辛格對總統尼克遜提出咗用現實政治嘅政策，嚟處理當時中蘇交惡之後嘅中國。尼克遜聼咗之後肯跟呢個概念，而中美之後亦能夠放低佢哋喺意識形態上嘅分歧，開始咗兵乓外交嚟一齊對抗蘇聯。

喺1980年代，巴基斯坦獨裁者哈克（英文：Muhammad Zia-ul-Haq）同美國嘅關係亦表明咗現實政治。當時，蘇聯喺蘇阿戰爭入面，入侵緊喺巴基斯坦隔離嘅阿富汗。當美國總統卡特一開始建議同哈克簽軍事合約嘅時候，哈克拒絕同一個非回教國家建立關係。但係後嚟，當總統列根再一次問嘅時候，哈克見住美國能夠幫到巴基斯坦一馬嚟對抗蘇聯，就改口同意咗。兩個國家最終簽咗值$32億美金嘅軍事協議。

睇埋
--

* 經濟人
* 事實上

攷
-

1. ↑  Humphreys, Adam R. C. (2014). Gibbons, Michael T; Ellis, Elisabeth; Coole, Diana; Ferguson, Kennan (編). *Realpolitik* (英文). John Wiley & Sons, Ltd. pp. 3151–3152. doi:10.1002/9781118474396. ISBN 9781118474396.
2. 1 2  "Hans-Dietrich Genscher: A Life of Longing for Stability". *www.handelsblatt.com* (英文). 喺2022-02-02搵到.
3. ↑  Pflanze, Otto (1958). "Bismarck's "Realpolitik"". *The Review of Politics*. **20** (4): 492–514. doi:10.1017/S0034670500034185. ISSN 0034-6705. JSTOR 1404857. S2CID 144663704.
4. ↑  Allison, Graham (2015-03-30). "Lee Kuan Yew's Troubling Legacy for Americans". *The Atlantic* (美國英文). 原先內容歸檔喺2020-11-17. 喺2020-11-14搵到.
5. ↑  "Lee Kuan Yew's hard truths". *openDemocracy* (英文). 原先內容歸檔喺2020-11-15. 喺2020-11-14搵到.
6. ↑  Byrnes, Sholto. "Time to Rethink Realpolitik". *New Statesman*. 喺25 June 2011搵到.
7. ↑  Roger Kerr (9 December 1999). "Optimism for the New Millennium". Rotary Club of Wellington North. 原著喺7 March 2006歸檔. 喺10 May 2006搵到.
廣州少年宮（越秀館）廣州少年宮（天河館）
 **廣州少年宮**（粵拼：gwong2 zau1 siu3 nin4 gung1）
係中國廣東省廣州市嘅少年宮，喺1952年6月1號起好，位置喺越秀區東風西路167號。佢係一間引入蘇聯（今日嘅俄羅斯）模式嘅少年宮，亦係中國內地最早嘅少年宮。

史
-

1951年，廣州市共青團華南工委書記黃煥秋同團市工委副書記胡澤群去咗蘇聯睇過少年宮嘅運作。返到中國內地之後提出：「為咗畀細路有個好嘅校外活動環境，要學蘇聯噉搞少年宮。」喺1952年初，市共青團同團市工委副書記向中共華南分局書記、廣東省人民政府主席葉劍英提出喺廣州搞少年宮，結果同意喺嶺南文物宮（今日喺文化公園西門附近嘅一間文物館）入面揀間展覽館做少年宮。

由於少年宮營運期間，越嚟越多細路要搞課外活動，加上1965年4月，中國共青團九屆二中全會提過進一步關注少年兒童嘅健康成長，喺1965年後半，廣州市委常委開會決定喺德坭路（今日嘅東風西路），流花湖公園東南邊嘅廣州市健康化工廠舊址搞一間少年宮。1966年6月1號上晝，少年宮正式搬到而家嘅流花湖公園東南邊嘅位。

註
-

1. ↑  55年后，再次荡起双桨 互聯網檔案館嘅歸檔，歸檔日期2016年3月12號，. 羊城晚报 （2009-07-17）
2. ↑  首批10个社区少年宫暑期启动 年内增加到30个 互聯網檔案館嘅歸檔，歸檔日期2016年3月4號，. 广州少年宫
3. ↑  广州少年宫开到家门口 互聯網檔案館嘅歸檔，歸檔日期2016年3月4號，. 广州文明网
4. ↑  广州少年儿童工作的回顾[*失咗效嘅鏈*] 广州团史馆

出面網頁
----

* 广州少年宫官网
呢篇文講加拿大嘅鹹水灣。想搵魁北克省嗰個同名嘅行政區嘅話，請睇**哈德遜灣區**。
  想搵名稱相近嗰間百貨公司嘅話，請睇**哈德遜灣公司**。
哈德遜灣
**哈德遜灣**（Haa1 Dak1 Seon3 Waan1）（英文：**Hudson Bay**、**Hudson's Bay**（通常講歷史先用），法文：**Baie d'Hudson**，克里文：**Wînipekw**（南部方言）或**Wînipâkw**（北部方言），因紐特文：**Kangiqsualuk ilua**）係加拿大東北部嘅一個鹹水灣，喺加拿大東北部嘅巴芬島同拉布拉多半島嘅西南邊，屬於努那活地區管轄。面積123萬平方米，平均水深100米。哈德森灣係全世界面積最大嘅內海。從氣象來講嘅話，哈德森灣可以畀視作北冰洋嘅邊緣海。哈德森灣北部時常會有北極熊出現。主要港口有邱吉爾港。

哈德逊灣嘅南部仲分出來一個灣，叫做占士灣

參考
--

1. ↑  "Wissenladen.de". 原著喺2012年1月20號歸檔. 喺2014年11月10號搵到.
2. ↑  -border-1.3261668 "Quebec calls for 'urgent' extension of northern border". 2015-10-08. 喺2021-01-24搵到. `{{cite web}}`: `|archive-url=` is malformed: path (help); Check `|url=` value (help); Unknown parameter `|url- status=` ignored (help)

|  |  |
| --- | --- |
| Stub icon | 呢篇加拿大地理文係楔位文。歡迎幫維基百科擴寫佢。睇 • 論 • 改 • 歷 |
羊城創意產業園5號門
 **羊城創意產業園**（粵拼：joeng4 sing4 cong3 ji3 caan2 jip6 jyun4）
（英文：**Yangcheng Creative Industry Zone**）係中國廣東廣州嘅其一創意藝術園區，2007年開園，位置喺天河區，西靠科新路；南靠黃埔大道中；東靠黃洲工業區；北靠駿景花園。

佢亦係羊城晚報屬下嘅大型文化創意產業園，2012年5月4號俾廣州市人民政府列入廣州國際金融城嘅擴展區範圍。

概況
--

内文：廣州化學纖維廠
呢間嘢之前係1958年成立嘅廣州紡織機械廠，曾經喺1991年評選做廣東節能先進企業同埋創造咗總產值大概一億嘅工廠史上最高紀錄。雖然1990年代尾，工廠出咗成個億嚟搞擴張用地發展工廠產業，但重未出新嘅生產線時咁啱撞正化工品原材料漲價風暴，令工廠出現資金短缺而好快執笠。

化工廠執笠之後無耐，羊城晚報集團好快接手呢間工廠，重將呢個廠區改造成以互聯網科技做主題嘅創意園。直到2007年，園區正式對外開放。

攷
-

1. ↑  〈广州国际金融城再扩容 或释放超1平方公里用地〉. 《南方网》. 新浪. 2012-05-11. 原著喺2020-03-28歸檔. 喺2017-10-30搵到.
2. ↑  广州化学纤维厂
3. ↑  〈广州化学纤维厂"蝶变"羊城创意产业园〉. 《人民网》. 2009-08-10. 原著喺2019-10-20歸檔. 喺2017-10-30搵到.
**提示：**呢篇文講嘅唔係**楊英偉**。

**徐英偉**，JP（英文：**Caspar Tsui Ying-wai**，1977年9月2號—）係前香港政府民政事務局局長，曾經係香港史上咁多年嚟最後生嘅局長高級官員之一，兼任候選人資格審查委員會官守成員，佢祖籍廣東省惠州市博羅縣，2023年起，徐英偉而家係開始經營嘅酒店公關行業。

背景
--

### 簡歷

徐英偉祖籍惠州市博羅縣。佢獲得加拿大渥太華大學社會科學學士同曼徹斯特大學工商管理碩士。佢喺2006年加入民建聯，一做到2022年。

徐英偉喺加入政府之前曾經任職銀行界，曾經服務過加拿大滙豐銀行、滿地可銀行、美林證券同美國運通銀行，亦做過香港恒生銀行投資服務經理，2008年6月到2012年6月期間，同2012年9月到2017年6月期間出任民政事務局局長政治助理。2017年8月起，以40歲之齡嘅徐英偉出任勞工及福利局副局長。

2020年4月22號，徐英偉先畀國務院根據行政長官林鄭月娥嘅提名聯同建議任命為民政事務局局長，同埋接替被免職嘅原民政局局長劉江華。任内首件政治任務，係唔再跟隨傳統委任現任區議員入分區委員會，而起用過百名區選中落敗嘅建制派人士。

### 事件

2022年1月3號，徐英偉參加洪為民生日派對聯歡會事件之下，就留足成晚之後又有食嘢，食嘢以外時間都冇戴返口罩。該聯歡會後來有人確診武漢肺炎，徐英偉被列為密切接觸者，要隔離檢疫21日。行政長官林鄭月娥點名批評對喺抗疫期間出席該大型聯歡會嘅徐英偉「尤其失望」。原定24號完成檢疫、25號可以復職嘅徐英偉，畀行政長官勒令繼續休假，冇如期復職，同月25號，《南華早報》報道行政長官林鄭月娥啟動咗對徐英偉嘅革職程序，留待中央人民政府拍板批准。30號開始傳出徐英偉主動請辭局長職位嘅消息，到31號朝頭早終於書面向時任行政長官林鄭月娥提出徐英偉當曾經出席洪門宴就會違反口罩令事件後辭職，並且發出聲明。到咗2月24號，根據國務院決定免去佢請辭民政事務局局長徐英偉先生嘅職務，長達結束嘅16年政治生涯。

攷
-

1. ↑  〈第6202號公告〉 (PDF) (新聞稿). 香港政府憲報. 2017年8月25號.
2. ↑  〈国务院任免香港特别行政区政府主要官员〉. 中華人民共和國國務院. 2020年4月22號.（簡體中文）
3. ↑  〈政府公布主要官員任免（附圖）〉. 香港特別行政區政府新聞公報. 2020年4月22號.
4. ↑  Chris Lau & Gary Cheung (2022年1月25號). "Home affairs chief Caspar Tsui to leave post as Hong Kong leader prepares to discipline officials for attending infamous birthday bash, sources say". 《南華早報》 (英文).
5. ↑  〈01獨家｜洪門宴風波　徐英偉主動請辭民政局長！〉. 《香港01》 (繁體中文). 2022年1月30號.
6. ↑  〈民政事務局局長徐英偉聲明〉. 《香港特別行政區政府新聞公報》 (新聞稿) (繁體中文). 2022年1月31號.
7. ↑  〈国务院免去徐英伟香港特别行政区政府民政事务局局长职务〉. 中華人民共和國中央人民政府. 2022年2月28號.（簡體中文）

出面網頁
----

* 〈行政長官有關官員出席宴會事件的聲明〉 (新聞稿) (繁體中文). 香港特別行政區政府新聞公報. 2022年1月7號.